Pergunungan Pelangi Di Peru

Jika dulu kita hanya mampu melihat pelangi, kini kita mampu ‘ bertapak ’ di atas pelangi! Pelangi umpama disunting menggunakan Photoshop ini boleh dijumpai di pergunungan Andes, khususnya di negara Peru. Gunung ini diberi nama Vinicunca dan penduduk tempatan menggelarkan gunung ini sebagai ‘ The Mountain of Seven Colors ’. Gunung ini sebenarnya berjiran dengan tapak arkeologi tamadun Inca, Machu Picchu yang hanyalah sejauh 155 km, menurut Google Maps. Jiran jauh.

Vinicunca mula dijumpai sekitar tahun 2015. Penemuan tidak sengaja ini berpunca dari pencairan ais di permukaan kawasan pergunungan tersebut. Permukaan gunung tersebut dilapisi oleh pembentukan mineral yang dipengaruhi oleh faktor cuaca, keadaan persekitaran dan endapan tanah untuk sekian waktunya seiring dengan perubahan iklim dunia. Kesannya, mineral tersebut menghasilkan efek seakan marmar, menghasilkan lapisan – lapisan warna yang terdiri daripada warna – warna utama pelangi yang indah di mata, dekat di hati. Cantik.

Berbicara mengenai ketinggian Vinicunca, puncak gunung ini berada pada paras ketinggian 5200 Meter. Ketinggian ini secara langsung menandingini ketinggian Gunung Kinabalu yang berketinggian 4095 meter! Vinicunca juga dianggap sebagai sebuah tempat suci atau keramat oleh penduduk tempatan kerana tempat ini sering dikunjungi oleh para pengunjung dari luar negara setelah ia mula dibuka kepada orang ramai bersama servis pemandu pelancong pada Januari 2016.

Disebalik keindahan pergunungan ini, terdapat juga beberapa faktor yang perlu diambil kira sebelum melawat ke kawasan ini. Pertama, kesediaan diri terhadap keadaan kawasan persekitaran Vinicunca. Menurut pengalaman individu yang pernah mendaki ke gunung tersebut, disarankan untuk menetap beberapa hari di Cusco, sebuah daerah di Peru yang hanyalah sekitar 99 km dari Vincunca. Perkara ini penting bagi penyesuaian diri pada kawasan yang beraltitud tinggi sebelum mendaki gunung tersebut.

Pihak berkuasa tempatan menyarankan agar sebarang aktiviti pendakian dilakukan sekitar bulan Mac dan November. Sekiranya berhajat momen – momen indah anda di Vinicunca ditemani lautan biru langit yang bersinar indah, disarankan untuk berkunjung pada bulan Jun hingga bulan Ogos. Walau bagaimanapun, cuaca di pergunungan tersebut boleh berubah – ubah dengan begitu cepat sekali.

Menurut individu yang pernah mendaki Vinicunca, malang bagi para pendaki yang sampai ke puncak pada ketika awan menyelubungi kawasan pergunungan tersebut kerana keindahan Vinicunca terhijab cacat oleh awan – awan yang berlegar disekitarnya. Maka, mereka menyarankan agar periksa terlebih dahulu ramalan cuaca di kawasan tersebut sebelum sepakat untuk mendaki pada hari kejadian.

Menurut Lonely Planet, jumlah lawatan pengunjung ke Vinicunca pada musim panas iaitu dari bulan Jun hingga bulan Ogos, mencatatkan kadar yang paling tinggi manakala kadar terendah dicatatkan pada musim sejuk iaitu sekitar bulan Disember hingga bulan Februari. Menurut sebuah media Peru, Vinicunca menerima kira – kira 1500 kunjungan setiap hari yang merangkumi hampir satu per tiga jumlah bilangan harian pengunjung Machu Picchu.

Kawasan yang terpencil di sekitar kawasan gunung Vinicunca menerima impak yang sangat baik dari segi ekonomi. Menurut Associated Press, anak – anak jati pulang dan berpindah ke kampung halaman mereka semula untuk berkhidmat sebagai pemandu pelancong di sepanjang pergunungan Andes. Kadar bayaran yang dicaj untuk seorang pendaki ialah 3 US Dollar. Caj yang dikenakan ini sahaja mampu menjana hampir 400 000 US Dollar setahun!

Kesimpulannya, aktiviti pelancongan sangat membantu kemajuan infrastruktur dan ekonomi sesebuah kawasan. Kadang – kadang, perlunya tirai hijab terbuka. Anda melihat, merka juga melihat. Barulah agaknya dihargai, disayangi. Selamat melancong para pembaca!

RUJUKAN:

Emily, A. (2019, March 18). 11 Things To Know Before You Visit Rainbow Mountain in Peru. Retrieved August 20, 2020, from https://www.alongdustyroads.com/…/rainbow-mountain-cusco-pe…

Taylor, C. (2020, April 17). Instagrammers rave about Peru’s ‘Rainbow Mountain.’ Here’s what it really looks like. Retrieved August 20, 2020, from https://www.cnbc.com/…/what-rainbow-mountain-in-peru-really…

Magra, I., & Zarate, A. (2018, May 03). Will Tourism Ruin the Rainbow Mountain of Peru? Retrieved August 20, 2020, from https://www.nytimes.com/…/americ…/peru-rainbow-mountain.html


Pertubuhan-Pertubuhan Rahsia Yang Membentuk Sejarah Dunia

Ramai yang percaya dunia ini dikawal oleh sebuah organisasi rahsia seperti Freemason atau Illuminati, atau sebuah negara seperti Hong Kong sebenarnya diperintah oleh kumpulan kongsi gelap secara rahsia, dan adakalanya apa yang kita fikir berkuasa itu bukanlah apa-apa tetapi sekadar pergerakan biasa sahaja. Kedengarannya tidak masuk akal, tetapi adakah ia benar-benar wujud?

Baiklah kali ini bukan nak cerita tentang teori konspirasi, tetapi kita kenali beberapa organisasi rahsia yang terlibat dalam membentuk perjalanan dunia hari ini seperti yang kita ketahui antara yang biasa kita dengar adalah Rothschid, Freemason dan Illuminati, tetapi artikel ini ingin mendedahkan kumpulan-kumpulan yang mungkin belum pernah kita kenali.

Carbonari

Selepas kekalahan Napoleon pada tahun 1814, kuasa-kuasa Eropah terpaksa memutuskan apa yang harus dilakukan terhadap wilayah yang dia telah memerintah sebagai sebahagian daripada Empayar Perancis Pertama.

Sempadan-sempadan Eropah telah dibentuk semula di Kongres Vienna, ia diputuskan oleh Great Britain, Rusia, Prusia, dan Austria.  Napoleon telah menaklvki Itali pada 1805, dan apabila Kongres menandatangani Akta Akhir pada bulan Jun 1815, Itali terbentuk dengan baik.  Austria mendapat bahagiannya di utara, manakala selebihnya dipecah menjadi beberapa negeri kecil.

Carbonari dibentuk semasa dekad kekacauan, tetapi asal usul mereka tidak jelas, mereka  benar-benar mempraktikkan “kerahsiaan” dengan serius. Mereka mungkin telah diimport dari Perancis, mungkin juga boleh jadi salah satu cabang freemasonry kerana mereka mempunyai inisiatif dari segi upacara, simbol, dan hierarki yang mirip dengan kumpulan rahsia yang terkenal itu.

The Carbonari, dengan keahlian seramai 60,000 orang, setakat ini adalah yang terbesar dari beberapa persatuan rahsia di semenanjung Itali pada masa itu. Walaupun mereka tidak membentuk matlamat menyatukan Itali, mereka bertanggungjawab untuk memastikan kesemua operasi berjalan lancar.

Negeri pra-penyatuan yang terbesar adalah Kingdom Of Two Sicilies, yang terdiri daripada Sicily dan Naples. Ia diperintah oleh Raja Ferdinand, ia berperanan sebagai cagaran Austria.

Pada tahun 1820, Carbonari mengetuai satu rev0lusi yang memaksa Ferdinand melepaskan kuasa dan mewujudkan perlembagaan untuk negara itu. Austria terdorong untuk mara ke Naples dan merobek perlembagaan kerana mereka mencari pihak yang bertanggungjawab.

Walau bagaimanapun, tindakan pember0ntakan ini mewujudkan gerakan besar-besaran orang Itali untuk bangkit dan menyatukan negara, gerakan itu mencapai kejayaannya pada tahun 1861.

Hai San Society

Hai San, yang mempunyai sejarah asal usulnya dari China Selatan, adalah sebuah pertubuhan rahsia Cina yang berpangkalan di Pulau Pinang berhampiran Semenanjung Tanah Melayu (Malaysia), ia ditubuhkan pada tahun 1820 dan pada 1825 ia diketuai oleh Low, Ah Chong, Hoh Akow (juga dieja Ho Ah Kow atau Hok Ah Keow), ketua titularnya. Pada waktu itu ibu pejabat mereka terletak di Ujong Pasir.

Kewujudan mereka di Pulau Pinang dapat ditelusuri kembali ke penubuhan Pulau Pinang (1799). Thomas John Newbold (1807-1850), seorang pegawai dalam Regiment 23, Infantri Ringan Madras, di Melaka (1832-1835) menyatakan:

“Persaudaraan rahsia adalah di mana mereka (peneroka Cina) mendaftarkan diri mereka untuk perlindungan dan sokongan sesama mereka, membuktikan perpaduan yang kuat untuk kombinasi politik, seperti yang telah dialami oleh Belanda selama pentadbiran panjang mereka di Jawa dan di Negeri-negeri Melayu. Di China sendiri, organisasi-organisasi ini dianggap sangat berbahaya kepada kerajaan hingga kesalahannya melibatkan hukuman m4ti”

Pertubuhan Hai San mula menonjol dalam Per4ng Larut tahun 1862-1873 dan pada masa itu diketuai oleh Chung Keng Quee atau Chung Ah Kwee.  Di Larut, pelombong yang menjadi ahli Hai San bersaing dengan pelombong yang menjadi ahli pertubuhan Ghee Hin merebut lombong timah Kelian Pauh dan Kelian Baru. Dua kumpulan ini juga bertempvr di Selangor.

Hai San bersekutu dengan masyarakat Tokong atau Tua Peh Kong yang berpusat di Pulau Pinang, ahli mereka yang membiayai aktiviti perlombongan timah di kawasan Larut.

Hai San dan lawan nya terlibat dalam Per4ng Larut yang berulang sebanyak empat siri per4ng bermula pada bulan Julai 1861 dan berakhir dengan Perjanjian Pangkor pada 1874.

Konflik itu tercetus di kalangan organisasi rahsia atau kongsi gelap Cina tempatan yang menuntut hak atas kawalan kawasan perlombongan di Perak yang kemudiannya melibatkan persaingan antara Raja Abdullah dan Ngah Ibrahim, menjadikannya sebagai per4ng peralihan.

Setelah per4ng berlanjutan hingga memasuki siri keempat, Kesultanan Perak yang turut terlibat dalam menyelesaikan perebutan hak yang berlarutan berturut-turut, gagal melaksanakan perintah undang-undang. Malapetaka semakin meningkat dan kekacauan kaum memburukkan lagi keadaan bagi orang Melayu, Cina dan Inggeris.

Sebagaimana Raja Muda Abdullah kemudiannya meminta pendapat rakannya di Singapura, Tan Kim Ching. Tan, bersama-sama dengan seorang saudagar Inggeris di Singapura mengutus surat kepada Gabenor Sir Andrew Clarke yang ditandatangani Abdullah. Surat itu menyatakan keinginan Abdullah untuk menempatkan Perak di bawah perlindungan British, dan “mempunyai seseorang yang mampu mengajarkan dia cara sistem pemerintahan yang baik.”

Pada 26 September 1872 Chung Keng Quee telah mengemukakan petisyen, yang ditandatangani oleh dirinya sendiri dan 44 pemimpin Cina yang lain, memohon campurtangan British berikutan serangan 12,000 lelaki Chung Shan oleh 2,000 orang Sen Ning.

Keperluan untuk menguatkuasakan undang-undang di Perak memberi alasan untuk British yang campur tangan mengenai dasar baharu dalam hal-hal Negeri-negeri Melayu yang mengakibatkan Perjanjian Pangkor. Pada tahun 1874, Gabenor Negeri Selat Sir Andrew Clarke mengadakan perjumpaan di Pulau Pangkor, di mana Sultan Abdullah dinaikkan takhta Sultan Perak yang sepatutnya diberi keutamaan terhadap saingannya, Sultan Ismail.

Dokumen-dokumen yang ditandatangani pada 20 Januari 1874 di atas kapal The Pluto di Pulau Pangkor menyelesaikan pertikaian kaum Cina, menyelesaikan pertikaian takhta Sultan dan membuka jalan untuk penerimaan Residensi British – Kapten Speedy dilantik untuk mentadbir Larut sebagai penolong kepada Residen British.

Chung Keng Quee dan Chin Ah Yam, pemimpin Hai San dan Ghee Hin, dianugerahkan oleh Inggeris dengan gelaran Kapitan Cina dan Pesuruhjaya memutuskan untuk memperuntukkan lombong di Klian Pauh (Taiping) ke Hai Sans dan lombong di Klian Bharu (Kamunting) ke Ghee Hin.

Tiga hari kemudian, Chung Keng Quee dilantik sebagai anggota Suruhanjaya Pelombong yang diketuai oleh Kapten S. Dunlop dan Tetuan Frank Swettenham dan William A. Pickering – salah satu objektifnya adalah untuk mengatur penyelesaian yang baik dari masalah lombong timah di Larut.

Kesan dari peristiwa ini, bandar Larut dinamakan sebagai Taiping (dalam bahasa Cina, yang bermaksud “keamanan sejahtera” ) sebagai pengesahan perjanjian keamanan baharu dan hingga hari ini daerah tersebut dikenali sebagai daerah Taiping.

La Trinitaria

Republik Dominika terhutang budi dengan pertubuhan rahsia yang dikenali sebagai La Trinitaria, atau The Trinity. Organisasi ini ditubuhkan pada bulan Julai 1838.

Pulau Hispaniola telah berada di bawah pemerintahan Haiti sejak 1822. Orang barat berbahasa Sepanyol tidak berminat sepenuhnya untuk diperintah oleh orang Haiti berbahasa Perancis di sebelah timur pulau itu. Keinginan untuk merdeka telah melahirkan pemimpinnya, Juan Pablo Duarte, yang digelar Bapa Kemerdekaan Republik Dominika.

Duarte, bersama-sama dengan lapan komrad, mengasaskan La Trinitaria pada usia 25 tahun. Organisasi ini bertujuan untuk mendidik orang ramai dan menyebarkan sentimen nasionalis.  Duarte menulis ikrar sumpah untuk ahli-ahli kumpulan, di mana ahli-ahli mengisytiharkan sumpah mereka :

“Kami bersumpah dan berjanji, dengan maruah dan nurani kami, di tangan Presiden kita, Juan Pablo Duarte, untuk bekerjasama dengan harta benda dan kehidupan kami demi pemisahan yang pasti dari kerajaan Haiti dan membenihkan republik merdeka, berdaulat dan bebas, bebas dari semua penguasaan asing, yang akan dipanggil Republik Dominika. “

Kumpulan itu melakukan apa sahaja yang mereka mampu untuk menyembunyikan kewujudan mereka daripada pihak berkuasa. Duarte mencipta abjad cryptic untuk berkomunikasi secara rahsia. Ahli-ahli menggunakan nama samaran dan beroperasi dalam ruangan kecil seramai tiga orang setiap ruang. Kumpulan itu juga bekerjasama dengan pember0ntak di timur yang mahu menggulingkan kerajaan atas sebab berbeza.

Pada tahun 1843, mereka cuba melaksanakan rev0lusi tetapi gagal. Beberapa orang anggota dipenjarakan, dan Duarte melarikan diri ke Venezuela. Namun kumpulan itu telah melakukan kerja mereka dengan baik, dan pember0ntakan kedua pada tahun berikutnya membawa kemerdekaan Dominican yang diisytiharkan pada 27 Februari 1844. Duarte kembali untuk menjadi presiden, tetapi dia berhadapan dengan rampasan kuasa oleh tenter4 sebelum dia sempat menerima jawatan.

Duarte telah diusir dari negara yang diciptanya sendiri dan meninggal dunia di luar negara pada tahun 1864.

Afrikaner Broederbond

The Afrikaner Broederbond, yang ditubuhkan pada tahun 1918 dan dibuka hanya kepada orang kulit putih yang berusia lebih 25 tahun, menuntut kawalan penuh ke atas Afrika Selatan dari segi kebudayaan, ekonomi, dan politik.

Kumpulan itu menjaga kerahsiaan mereka dengan baik, dan penulis tidak tahu banyak tentang mereka. Semasa tahun 1930-an, mereka mempromosikan nasionalisme Afrikaner. Mereka membina pengaruh besar ke atas Reunited National Party hingga Perdana Menteri menganggap parti itu “tidak lebih daripada Afrikaner Broederbond yang beroperasi di khalayak awam.”

Menjelang tahun 1947, mereka mengawal Biro Hal Ehwal Kaum di Afrika Selatan. Di sana ahli-ahlinya merancang apartheid, mungkin antara contoh yang paling terkenal berkaitan kes pengasingan kaum selama 60 tahun yang lalu.

Kebangkitan mereka menjadi sangat dramatik sehingga ia mendorong seorang penulis pada tahun 1978 untuk mengatakan, “Kerajaan Afrika Selatan hari ini adalah Broederbond dan Broederbond adalah kerajaan.”  Senarai keanggotaan termasuk 143 pegawai tenter4 dan setiap perdana menteri dan presiden negara dari 1948 hingga zaman pilihan raya Nelson Mandela pada tahun 1994.

Sejak tahun 1990-an, kumpulan itu terpaksa dijenamakan semula dan kini menamakan dirinya Afrikanerbond. Mereka juga mempunyai laman web sendiri dan mereka kini secara rasminya menerima sesiapa sahaja tanpa mengira warna, jantina, atau agama, dan objektif terkini adalah hanya mencari kehidupan yang lebih baik untuk semua warganegara Afrika.

Filiki Etaireia

The Filiki Etaireia (“Brotherhood Friendly”) mempunyai matlamat yang bertentangan dengan nama mereka yang berunsur keamanan. Mereka memulakan per4ng rev0lusi Greek pada 1821, yang berlangsung selama 11 tahun dan membawa kepada pembentukan negara Greek moden.

Pada 1814, dua orang pedagang, Nikalaos Skoufas dan Athanasios Tsakalov, menyusun rancangan membentuk organisasi rahsia untuk menggulingkan pemerintahan Uthmaniyyah di Greece. Kumpulan mereka mempunyai empat tahap keahlian, dan akan ada kuasa tertinggi.  Semua orang akan mempunyai identiti rahsia.

Para pedagang menstruktur perancangan mereka dengan teliti berdasarkan struktur Freemason, memandangkan mereka juga adalah ahli Freemason. Mereka menyusun organisasi mereka dengan terperinci seboleh. Kemudian mereka menyedari bahawa lebih mudah bergerak dengan ahli sebenar.

Dalam masa dua tahun, mereka hanya berjaya merekrut sekitar 30 orang. Ahli yang paling menonjol adalah Nikolaos Galatis, yang mengaku sebagai saudara kepada Ioannis Kapodistrias, duta besar Greek kepada Empayar Rusia, yang juga musuh terbesar Uthmaniyyah. Pihak pember0ntak melihat ia satu peluang untuk mendapatkan sekutu yang kuat telah menghantar Galatis untuk menghasut saudaranya itu.

Maklum balas dari Kapodistrias adalah tidak menentu. Dia memberitahu Galatis, “Satu-satunya nasihat yang boleh saya berikan kepada anda adalah jangan bercakap dengan sesiapa jua mengenai hal ini dan kembali lah ke tempat asal kamu; dan ceritakan kepada mereka yang menghantar anda bahawa jika mereka tidak mahu memusnahkan diri mereka dan menyeret seluruh bangsa mereka yang tidak bersalah, mereka mesti meninggalkan kegiatan rev0lusi mereka. “

Galatis melakukan sebaliknya dan mula bercakap tentang Etaireia kepada sesiapa sahaja yang berminat. Dia memberitahu polis Rusia. Dia juga memberitahu Tsar. Kapodistri menjadi serba salah. Galatis akhirnya meninggalkan Moscow di bawah pengawasan Rusia dan terus berusaha untuk merekrut anggota. Pada akhirnya, “Persaudaraan Mesra” (nama kumpulan itu) sendiri telah membunvhnya hanya kerana enggan memahami etika kerahsiaan organisasi.

Menjelang tahun 1819, organisasi telah berjaya mewujudkan sistem perekrutan yang lebih cekap dan berkembang ke enam tahap keahlian. Orang yang menyertai secara “bai’ah” diberi lebih banyak maklumat berdasarkan sumbangan yang mereka buat.

Golongan buta huruf, pekerja tidak mahir berada di tahap terendah. Untuk melangkah lebih tinggi memerlukan ritual dan sumbangan yang lebih terperinci, serta mempelajari banyak isyarat rahsia, tetapi datang dengan gelar baru: “Yang Dirujuk,” “Ayahanda” dan yang teratas adalah “Gembala.”

Para pemimpin organisasi tahu bahawa mereka tidak dapat mengekalkan konspirasi mereka selama-lamanya dan mendesak pemimpin untuk memulakan pember0ntakan. Mereka memujuk Kapodistri sekali lagi, tetapi dia tetap menolak, sekali lagi mengatakan rancangan mereka adalah bodoh dan tidak akan berjaya.

Mereka akhirnya meminta pegawai Rusia bernama Alexander Ypsilantis, lalu usul mereka diterima. Mereka mengumumkan rev0lusi Greek pada musim bunga tahun 1821, dan walaupun organisasi itu sendiri telah runtuh ketika per4ng meletus, Greek memenangi kemerdekaannya.

Ketua negara Greece merdeka yang pertama, yang juga dianggap sebagai bapa pengasas negara Greece moden, adalah Ioannis Kapodistrias. Siapa kata pendirian seseorang tidak boleh berubah?

Germanenorden

Pertubuhan rahsia Jerman abad ke-20 yang menggelar diri mereka sebagai Germanenorden percaya sepenuh hati terhadap “Ketuanan Bangsa Aryan”, pada tahun 1916 mereka mengangkat simbol Swastika sebagai identiti mereka. Mereka juga sangat bersifat anti-Semitik. Anda mungkin boleh meneka apa yang akan berlaku nanti.

Germanenorden dibentuk pada tahun 1812 untuk memer4ngi konspirasi licik Yahudi dan Freemason dengan mempermainkan mereka menggunakan permainan mereka sendiri.

Germanenorden mengamalkan ritual yang terperinci dan pelik untuk ahli baharu antaranya berpakaian sebagai kesatria, raja, dan bahkan pari-pari. Ahli-ahli dikehendaki membuktikan pengesahan keturunan Aryan mereka dengan melampirkan sijil kelahiran bernilai beberapa generasi.

Pada tahun 1918, organisasi itu berkembang menjadi Thule Society, di bawah pemerintahan Rudolf von Sebottendorff. Kegiatan bawah tanah mereka pada tahun 1919 membantu menyekat idea komunisme, dan mereka terus berkembang menjadi Parti Buruh Jerman. Pada tahun 1920, mereka telah diambil alih oleh Adolf Hitl3r, yang menghapuskan budaya ketaksuban terhadap ritual mistik dan tradisi ghaib kerana tiada keperluan tetapi mengekalkan perkara selebihnya.

The Black Hand

Organisasi Serbia ini bernama Unification Or De4th, tetapi lebih dikenali sebagai The Black Hand, dibentuk pada 9 Mei 1911 dengan tujuan memer4ngi Empayar Uthmaniyyah. Dalam beberapa tahun keahlian mereka kira-kira 2,500 ahli, yang diketuai oleh Kolonel Dragutin Dimitrijevic, atau dikenali sebagai “Apis” sempena nama dewa kerbau jantan Mesir Purba.

Ahli-ahli yang mengangkat sumpah akan menjaga rahsia kumpulan melebihi nyawa mereka sendiri melalui ikrar berikut :

“Di hadapan Tuhan, demi maruah saya dan hidup saya, bahawasanya saya akan melaksanakan semua misi dan arahan tanpa sebarang persoalan. Saya bersumpah di hadapan Tuhan, demi maruah saya dan dalam hidup saya, bahawa saya akan menjaga segala rahsia organisasi ini dan membawanya bersama hingga ke lubang kubur saya. “

Kumpulan itu beroperasi dalam sel rahsia. Di bahagian tangga bawah ada kumpulan seramai tiga hingga lima orang. Setiap sel-sel peringkat bawah hanya mengetahui butiran kenalan yang boleh dihubungi segera tetapi tiada butiran tentang sel-sel lain atau pemimpin-pemimpin kumpulan yang lebih tinggi.

Ideanya ialah jika ahli bawahan yang tidak tahu apa-apa berkemungkinan tertangkap, mereka tidak dapat juga memberikan apa-apa maklumat penting.

Pada tahun 1914, Apis mengusulkan perancangan besar untuk membunvh Archduke Franz Ferdinand. Misi itu berjaya, dan ia mencetuskan per4ng yang lebih besar dan berlanjutan daripada apa yang pernah dunia alami sebelum itu.

Katipunan

Katipunan adalah nama ringkas untuk Kataastaasan Kagalang-galang Na Katipunan Nang Manga Anak Nang Bayan, yang bermaksud “Persatuan Penyembah Tertinggi Anak-Anak Rakyat.” Organisasi ini dibentuk di Filipina pada tahun 1892 untuk menentang pemerintahan Sepanyol.

Semua pengasasnya adalah anggota freemason, ritual, kod rasmi, dan kriteria keanggotaan hanya untuk lelaki adalah diwarisi dari tradisi tersebut.

Katipunan menokok tambah unsur sampingan, walau bagaimanapun setiap penandaan mereka adalah menggunakan darah mereka sendiri, bermula dengan dokumen pengasasan mereka pada 7 Julai, 1892. Hari ini, salinan surat bersumpah asli mengisytiharkan “Saya telah menandatangani dokumen ini dengan darah saya sendiri yang mengalir melalui urat saya” dijual di eBay hanya untuk beberapa ratus dollar.

Pertubuhan ini berjaya mengumpulkan puluhan ribu anggota sambil mengekalkan kewujudan mereka tidak diketahui sepenuhnya oleh penjaj4h Sepanyol. Walau bagaimanapun, pada tahun 1896, seorang pekerja di sebuah kilang percetakan yang menghasilkan dokumen Katipunan telah menceritakan hal dokumen itu kepada kakaknya.

Perkara itu kemudian didengari oleh seorang biarawati yang mendedahkannya kepada seorang paderi, kemudian paderi memaklumkan kepada pihak berkuasa Sepanyol hinggalah kilang percetakan itu diserbu, dan rahsia itu terdedah.

Pada 22 Mac tahun berikutnya, ahli Katipunan memutuskan untuk menamatkan kerahsiaan mereka sama sekali. Mereka berjaya merekrut kekuatan tempvr yang mencukupi betul-betul di dalam kawasan Sepanyol untuk memulakan pember0ntakan penuh. tenter4 rev0lusi Filipina mengalahkan Sepanyol dan mengisytiharkan kemerdekaan pada 12 Jun, 1898.

Sepanyol menafikan negara baharu itu dan melapor kepada Amerika Syarikat bahawa Filipina adalah milik mereka. Amerika Syarikat, yang baru mencapai kemerdekaannya dari penjaj4han imperialis melalui rev0lusi, melihat tidak ada orang lain yang berpeluang untuk melakukan hal yang sama.

Amerika Syarikat mula memindahkan tenter4 ke Filipina dan memerintah selama 50 tahun. Walau bagaimanapun, tarikh 12 Jun tetap dirayakan sebagai Hari Kemerdekaan Filipina pada zaman ini.

Irish Republican Brotherhood

Anggota gerakan kemerdekaan Ireland abad ke-19 dipanggil Fenians, dan cawangan di Ireland sendiri diasaskan oleh James Stephens. Berikutan pember0ntakan gagal pada tahun 1848, Stephens melarikan diri ke Paris di mana dia berkawan dengan seorang lagi pelarian iaitu John O’Mahony.

Semasa di Perancis, kedua-dua lelaki itu telah ‘disapu’ dalam kudeta Louis-Napoleon 1851, dan berakhir dalam sekurang-kurangnya satu organisasi rahsia yang dimodelkan mengikut dasar Freemason. Stephens menulis bahawa dia mengkaji “Pertubuhan-pertubuhan rahsia seluruh benua, dan khususnya mereka yang berkaitan dengan Itali,” merujuk kepada Carbonari.

O’Mahony mengembara ke New York dan mengasaskan Fenian Brotherhood yang berpangkalan di Amerika Syarikat. Stephens kembali ke Ireland pada Januari 1856, kemungkinan besar kerana didorong oleh semangat rev0lusi tetapi kerana fakta bahawa hidupnya di Paris semakin melarat dan miskin.

Pada bulan Disember 1857, Stephens menerima surat tawaran daripada O’Mahony yang menjanjikan bantuan kewangan untuk menubuhkan sebuah organisasi miIitan di Ireland.  Pada Hari St Patrick pada tahun 1858, Stephens menerima 80 pound. Dia dan sekumpulan yang lain mengangkat sumpah di rumah penginapannya malam itu, menubuhkan Irish Revolutionary Brotherhood, yang akhirnya dinamakan semula sebagai Irish Republican Brotherhood.

Kumpulan Fenian mempunyai mata-mata di seluruh dunia, antaranya England, Kanada, New Zealand, dan Australia dalam Empayar British;  Amerika Syarikat dan Amerika Selatan di sebaliknya.

Mereka beroperasi dalam kumpulan yang dikenali sebagai ‘lingkaran’. Di tengah masing-masing adalah seorang kolonel, yang merekrut sembilan kapten. Sembilan sarjan akan direkrut oleh setiap kapten, dan sembilan prebet oleh setiap sarjan.  Setiap anggota hanya mengenali ketua masing-masing.

Pada tahun 1910, kepimpinan IRB mendatangi Thomas Clarke, yang bertanggungjawab meningkatkan keahlian terutama di kalangan pemuda Ireland. Pada bulan Mei 1915, beliau menubuhkan sebuah majlis miIitari, yang mengatur Easter Rising pada 1916.

Para pemimpin pember0ntakan itu terpaksa menyerah diri. Kebanyakannya menyalahkan kerahsiaan organisasi sebagai punca kegagalan kerana ia telah menyebabkan kesulitan untuk mengatur pember0ntakan. Walau bagaimanapun, kumpulan itu terus menjadi entiti yang kuat untuk beberapa tahun akan datang, dengan menyertai per4ng Anglo-Ireland yang akhirnya menyaksikan Negeri Ireland yang bebas diwujudkan pada tahun 1921.

The Union of Salvation

Empayar Rusia runtuh pada tahun 1917, tetapi benih rev0lusi telah ditabur hampir 100 tahun sebelumnya. Pember0ntakan Decembrist pada tahun 1825 menyaksikan 3,000 pasukan pember0ntak cuba menawan Istana Winter dan menggulingkan Tsar Nicholas I pada hari pertama dia menaiki takhta.

Pember0ntakan dipatahkan, tetapi ia telah merubah Rusia. Nicholas I menubuhkan rangkaian perisik untuk memantau penduduk serta menapis kandungan akhbar dan pendidikan.  Daerah autonomi telah dimansuhkan untuk wilayah-wilayah seperti Poland.

Pember0ntakan Decembrist dianjurkan oleh Union Of Salvation. Organisasi ini bermula secara kecil-kecilan. Enam anggota pengasasnya iaitu pegawai tenter4 dan rakan-rakan membuat pertemuan di rumah persendirian sehingga seorang di antara kumpulan itu mencadangkan mereka harus menubuhkan sebuah organisasi politik rahsia.

Objektifnya samar-samar, berikutan semua ahli mempunyai masalah dengan status politik dan sosial. Ahli-ahli berikrar untuk menentang golongan bangsawan yang tamak, kepercayaan buta terhadap pihak berkuasa, dan penyalahgunaan undang-undang dan mahkamah.

Pada tahun 1817, mereka merangka satu perlembagaan yang membentuk inisiatif permulaan dan empat pangkat keanggotaan.  Hanya dua peringkat teratas iaitu pengasas atau “Boyars” dan orang lama sebagai “Elders” sahaja yang mengetahui matlamat sebenar pertubuhan.

Ahli-ahli baru dalam masa percubaan dipanggil “Brethren” dan berjanji untuk menyokong organisasu walaupun mereka tidak tahu apa yang diperjuangkan. Ahli prospektif dipanggil “Kawan” yang tinggal di sekitar untuk dinilai sama ada keanggotaan harus diberikan atau tidak.

Pertubuhan itu akhirnya melalui penjenamaan semula sebagai Union Of Welfare dan memainkan peranan yang lebih kemasyarakatan dan kebajikan. Pada tahun 1821, sikap radikal seorang anggota Pavel Pestel telah merosakkan kepimpinan, lalu kumpulan itu berpecah kepada puak utara dan selatan, dengan Pestel mengetuai kumpulan terakhir.

Dia menggunakan pengaruh kumpulan untuk melancarkan rancangan pember0ntakan setelah Tsar meninggal dunia bagi menghalang pewarisnya menaiki takhta.

Malangnya, pengaruh Pestel tidak begitu besar sebagaimana tindakan nya yang selalu semberono, rev0lusi tanpa arah untuk tidak menyumbang apa-apa selain daripada memberi ilham kepada Tsar untuk menjadikan Rusia lebih terkongkong.

The Hawaiian League

Kerajaan Hawaii dibentuk pada permulaan abad ke-19 tetapi bertahan kurang dari 100 tahun sebelum menjadi sebahagian dari Amerika Syarikat. Kejatuhannya telah dirancang oleh sebuah organisasi yang dikenali sebagai Liga Hawaii, yang terdiri daripada 200 orang kaya Amerika dan Eropah yang tidak puas hati dengan Raja Kalakaua. Mereka menganggap raja itu terlalu boros dan mungkin lebih logik lagi Raja itu telah melemahkan kuasa mereka di Hawaii.

Pertubuhan rahsia ini terbentuk melalui perlembagaan yang ditulis oleh Lorrin A. Thurston pada awal tahun 1887. Tidak ada salinan yang terselamat. Dalam masa setahun, kumpulan itu berkembang menjadi 405 ahli, tetapi mereka tidak bersetuju dengan matlamat mereka.

Ada yang mahu menaklvk Hawaii untuk Amerika Syarikat, sementara ada yang mahu membentuk sebuah republik bebas. Namun yang pastinya mereka semua mahu menggulingkan Raja.

Sebuah kumpulan paramiIiter yang dikenali sebagai Honolulu Rifles menjadi sekutu liga yang paling penting. Pada tahun 1893, mereka menggulingkan Ratu Liliuokalani, yang telah naik takhta dua tahun lebih awal. Selama beberapa tahun, Hawaii adalah sebuah republik, tetapi rev0lusi akhirnya menyebabkan ia menjadi wilayah Amerika Syarikat pada tahun 1898 dan negeri ke-50 pada tahun 1959.


P. Ramlee Megah Dan Bangga Berbaju Melayu

P. Ramlee suka tampil dengan berbaju Melayu untuk ke majlis rasmi baik di dalam negara mahupun di luar negara. Baju kebangsaan itu juga dikenakan oleh P.Ramlee untuk babak-babak yang bersesuaian dalam filem-filem lakonan dan arahannya.

Bagi P. Ramlee, berbaju Melayu adalah penampilan “jati diri” Melayu dan juga “budaya Melayu” yang disanjung tinggi olehnya. P.Ramlee sememangnya mempunyai semangat ke-Melayuan yang sangat tinggi.

“Dengan berpakaian Melayu saya tidak perlu memperkenalkan diri saya berbangsa apa, baju itu sendiri telah menggambarkan indentiti bangsa saya.” Itulah kata-kata yang selalu beliau katakan kepada para wartawan dan pemberita pada ketika itu.

Semasa menerima anugerah “Pelakon Lelaki Terbaik” melalui filem Anak-Ku Sazali di Tokyo, P. Ramlee naik ke atas pentas dengan menggunakan baju Melayu lengkap dan bersampin serta bersongkok.

Apabila muncul sebagai penyanyi undangan di dalam filem Love Parade keluaran Shaw Brothers Hong Kong, P. Ramlee muncul memakai baju Melayu songket dengan menunjukkan “jati diri” Melayunya di dalam sebuah filem Hong Kong yang semua pelakonnya berbangsa Cina. Isterinya Saloma juga mengenakan kebaya songket di dalam filem itu.

Satu keunikan P. Ramlee apabila beliau berbaju Melayu adalah cara beliau mengikat sampinnya dengan bentuk bunga di sebelah kiri pinggangnya, sementara songkoknya pula dimerengkan sedikit.

Perkara ini pernah ditunjukkan oleh P. Ramlee dalam filem Madu Tiga. Saya tertanya-tanya sehingga sekarang, adakah cara itu diperkenalkan oleh P.R amlee atau ianya sudah sering diamalkan oleh masyarakat di zaman itu.

Kalaulah P. Ramlee yang memperkenalkan cara ikatan samping itu sesungguhnya ianya sangat evergreen kerana ianya masih lagi diguna pakai sehingga ke hari ini.

RUJUKAN:

Bulanan Gelanggang Film
Gagak Di-Rimba – Abdullah Hussain
Erti Yang Sakti – Tun Ahmad Sarji


Perbandingan Insiden Kapal Selam Nanggala 402 Dan Kursk Rusia

Di sepanjang sejarah dunia maritim, kema-langan yang melibatkan pengangkutan air di tengah-tengah perut samudera pada suatu ketika dahulu adakalanya berlaku dalam situasi yang berada di luar kemampuan akal manusia untuk memahami apakah sebenarnya punca yang mengakibatkan berlakunya ben-cana yang tidak diingini. Punca bagi setiap kema-langan mungkin berbeza-beza dan alasannya mungkin ada pelbagai teori tetapi kesannya sentiasa drastik dan memilukan.

Pada 21 April 2021 yang lalu, sebuah kapal selam kelas Cakra milik Ten-tera Nasional Indonesia – Angkatan Laut, KRI Nanggala 402 telah dinyatakan sebagai hilang setelah beberapa jam terputus hubungan dengan pengkalan darat ketika be-rangkat menjalani latihan tem-bakan torpe-do di utara perairan Bali dan telah melancarkam torpe-do hidup SUT sebelum hilang.

TNI-AL menganggarkan bahawa bekalan oksigen kapal selam itu hanya boleh bertahan selama kira-kira tiga hari dari waktu terputus hubungan. Banyak kapal-kapal domestik dan antarabangsa termasuk milik Ten-tera Laut Diraja Malaysia telah dikerah membantu Indonesia dalam usaha mencari, dan, jika ada keajaiban, menyelamatkan KRI Nanggala 402.

Walau bagaimanapun Nanggala telah diisytiharkan sebagai “On Eternal Patrol” yang bermaksud tiada nyawa yang terselamat kerana le-tupan yang dipercayai berpunca dari kadar tekanan air itu telah memecahkan Nanggala kepada tiga bahagian.Selain daripada kemungkinan bertindak atas dasar SOP dan hubungan diplomatik, segala usaha yang disumbangkan oleh pelbagai negara dari seluruh dunia kepada Indonesia dalam kadar segera itu mungkin adalah sebahagian daripada kesan satu lagi kema-langan maritim yang dijadikan pengajaran oleh semua pihak tentang betapa pentingnya membuang keegoan politik seketika dan bekerjasama dengan mana-mana pihak yang menawarkan bantuan.

Kalau kalian pernah menonton sebuah filem yang berjudul Kursk, ia berdasarkan satu peristiwa yang menimpa ke atas sekumpulan kru kapal selam berkuasa nu-klear kelas Oscar II milik Ten-tera Laut Rusia, APL Kursk, di mana seluruh anak kapal terbu-nuh dalam keadaan yang sangat menyayat hati dan menjadi kontroversi di seluruh dunia akibat dari keegoan ten-tera Rusia.

LATAR BELAKANG

Kapal selam Kursk mendapat namanya dari nama kota Kursk yang menjadi medan bagi pertem-puran Kursk dilancarkan. Pertem-puran yang berlaku pada tahun 1943 ketika Pe-rang Dunia Kedua ini dianggap sebagai pertem-puran di antara unit kereta kebal yang terbesar pernah berlaku dalam sejarah.

Kepentingan dan keperluan agar semua pihak memahami bahawa tra-gedi yang menimpa kapal selam Kursk itu bukan sekadar kerana kema-langan yang dihadapinya semata-mata, tetapi juga kerana ciri-ciri kapal ten-tera laut dan teori-teori yang menyusul selepas ia diketahui telah tenggelam di tengah Laut Barents pada 12 Ogos 2000, pukul 11:28 pagi waktu Rusia.

Kursk adalah sebuah kapal selam berkuasa nu-klear dan dari sudut pandang keten-teraan Rusia yang semakin menipis, nilai relevannya untuk mempertingkatkan tahap penguasaan Rusia dari segi tenaga nu-klear sangat besar dan ketara. Namun, apa yang sepatutnya menjadi latihan keten-teraan rutin akhirnya menjadi mimpi ngeri yang nyata bagi anggota kru kapal selam Rusia yang sangat canggih, yang dikategorikan di bawah kerangka K-141, setelah ia mele-tup dan binasa ditelan lautan biru dalam lantas membu-nuh kesemua anak kapal, hampir sama seperti yang dialami oleh KRI Nanggala 402.

Selepas berlalunya kejadian itu, beberapa teori yang dikemukakan boleh disenaraikan seperti berikut:

Walau bagaimanapun, teori yang paling kukuh dan terbukti pada tahap yang tinggi adalah teori penggunaan bahan bakar tidak berkualiti untuk melancarkan torpe-do dari kapal selam telah mencetuskan ledakan ketika aktiviti latihan keten-teraan sedang berjalan.

Penggunaan Hidrogen Praoksida pada torpe-do yang dinuatkan di dalam kapal selam telah dianggap sebagai penyebab utama, ia mencetuskan le-tupan awal yang mendorong kepada le-tupan susulan pada kadar kemus-nahan yang lebih besar. Dalam konteks ini, sebelum ben-cana ini berlaku, ten-tera laut Inggeris sejak awal lagi telah melarang penggunaan Hidrogen Praoksida sebagai cecair pendorong bahan bakar kerana sifatnya yang sangat mudah terbakar dan tidak dapat dijangka kesannya.

Seperti mana kapal-kapal ten-tera yang lain di kawasan itu, kata sepakat yang diambil berkenaan jarak masa kor-ban bagaimana pun berada dalam dua le-tupan yang berlaku dalam selang waktu dua minit antara mereka. Impak kedua-dua le-tupan ini bervariasi pada skala berkuasa trinitrotoluena (TNT);  Le-tupan pertama melepaskan sekitar 100-250 kg daya kuasa TNT, dan le-tupan kedua melepaskan sekitar 3-7 tan daya kuasa TNT.

Apabila dikira pada ukuran skala Richter, tahap ketumpatan le-tupan yang pertama mencapai 2.2 manakala le-tupan kedua mencapai ketumpatan sekitar 3.5 hingga 4.4 skala ritcher. Ketika kapal selam Kursk mele-tup, 95 dari 118 orang anggota kru ma-ti serta-merta sementara 23 orang yang terselamat terpaksa bertarung nyawa selama hampir 24 jam di dalam sebuah bilik pada kompartmen kapal yang berjaya dipulihkan kerosakan dan kebocoran sementara, sebelum mereka semua akhirnya ma-ti kerana le-mas.

Daya kekuatan dan impak dari le-tupan kapal selam Kursk ini untuk seketika telah menyebabkan kebimbangan terhadap akan berlakunya ben-cana nu-klear semakin meningkat. Tetapi kebimbangan ini dihentikan segera kerana difahamkan bahawa tidak ada sebarang aktiviti nu-klear yang tidak normal telah berlaku di dalam kapal selam dan reaktor nu-klear pada kapal selam itu tidak dibuka.

Ten-tera Laut Rusia tidak menyedari bahawa kema-langan telah berlaku, dan ketika mereka menyedarinya, mereka menyangkakan kesemua anak kapal akan ma-ti sekaligus, ini menyebabkan mereka tidak memulakan kerja-kerja mencari dan menyelamatkan kapal selam Kursk selama lebih dari enam jam. Oleh kerana boyan kecemasan kapal selam itu memang sengaja dilumpuhkan bagi tujuan latihan sebelum itu, akhirnya Ten-tera Laut Rusia memerlukan masa lebih dari 16 jam untuk mencari kapal yang tenggelam.

Liuetenan Kapten Dmitri Kolesnikov menyedari beliau dan kesemua kru yang terperangkap tidak akan bertahan. Dalam keadaan berserah dan putus asa, beliau menulis satu catatan tentang apa yang telah berlaku di kapal selam itu bagi membantu pegawai ten-tera laut dengan harapan ia akan ditemui. Lebih meruntun hati, beliau turut melampirkan sekeping kertas lain sebagai surat ucapan selamat tinggal kepada isterinya, Olga

Surat ini hampir tidak dapat lagi dibaca kerana telah dibasahi air. Ia ditemui pada salah satu poket bajunya setelah mayatnya berjaya dikeluarkan dari kapal selam Kursk. Surat Kolesnikov menerangkan bahawa sekurang-kurangnya terdapat 23 orang yang masih hidup.

Dia membuat kesimpulan bahawa kemungkinan 5 orang pegawai di kompartmen belakang kapal selam telah melanggar protokol dengan meninggalkan kedudukan mereka setelah le-tupan meletus apabila menyedari bahawa kru lain di bahagian hadapan kapal selam telah ma-ut dalam in-siden yang mele-tupkan tiga bahagian utama kapal selam itu pada pagi 12 Ogos.

Mereka mengambil langkah ‘melanggar protokol’ iaitu bergerak dari satu kompartmen ke kompartmen yang lain, lalu berkumpul di kompartmen ke-9, yang menempatkan satu-satunya pintu keluar kecemasan di belakang. Namun, terdapat kemungkinan pintu kecemasan telah mengalami kerosakan dan tak dapat dibuka akibat dari kesan le-tupan. Ini menjelaskan mengapa mereka tidak keluar menyelamatkan diri dengan menggunakan kelengkapan menyelam yang disediakan di dalam kapal.

“Semua kakitangan dari kompartmen enam, tujuh dan lapan berpindah ke kompartmen kesembilan. Ada 23 orang terselamat di sini. Kami telah mengambil keputusan ini sebagai akibat dari kema-langan itu. Tidak ada sesiapa pun yang dapat keluar.”

Kemudian, tulisan tangan Kolesnikov semakin sukar untuk dibaca, selain dari angka 13 dan 5, diikuti dengan kata-kata “Aku menulis tanpa melihat apa-apa”, merujuk kepada kegelapan yang berlaku akibat kehabisan bekalan kuasa elektrik di dalam kapal selam.

Walau bagaimanapun, faktor paling jelas yang menyebabkan kor-ban yang sepatutnya mungkin masih boleh diselamatkan itu, adalah gara-gara sikap berpolitik yang penuh keegoan oleh pegawai dan laksamana armada laut Rusia yang berterusan menolak kenyataan tentang betapa masa semakin suntuk dan getirnya keadaan ketika itu, serta keangkuhan mereka yang menolak tawaran dari United Kingdom dan Amerika Syarikat bagi menyelamatkan kru kapal yang terperangkap dalam keadaan bekalan oksigen yang terhad itu.

Keangkuhan laksamana Rusia yang secara terang-terangan menolak tawaran bantuan yang sangat diperlukan bagi menyelamatkan 23 lagj nyawa di dalam kapal selam itu telah mencalarkan imej kerajaan Rusia dalam gambaran yang sangat buruk. Kerajaan Rusia diibaratkan lebih sanggup membiarkan 23 pelautnya ma-ti dalam keadaan terseksa meninggalkan ahli keluarga mereka, daripada kehilangan sedikit maruah kerana menerima bantuan musuh sejak pe-rang dingin itu.

Ten-tera Laut Rusia hanya mengalah dan menerima bantuan asing selepas lima hari berlalu sejak kema-langan itu berlaku, dan segalanya sudah terlambat bagi kru kapal selam Kursk yang sedang mengharapkan keajaiban. Ketika penyelam British dan Norway berjaya membuka pintu masuk yang menghubungkan laluan kecemasan pada kompartmen ke-9 kapal selam itu, tiada sesiapa yang ditemui terselamat.

Kesemua 118 anak kapal Kursk telah ma-ti dalam keadaan yang cukup menyedihkan, kerana mereka semua sering keluar menjalankan tugas tanpa menerima bayaran yang sewajarnya sebagai balasan di atas khidmat bakti mereka yang berdedikasi kepada Ten-tera Laut Rusia.

Dalam usaha mencapai keunggulan militari yang pernah Rusia nikmati suatu ketika dahulu dan mengembalikan imej kuasa besar yang tidak pernah dikehendaki kru kapal selam Kursk, nyawa mereka yang tidak bersalah dikor-bankan. Kapal selam itu akhirnya dibawa pulang dan ma-yat-ma-yat yang ditemui berjaya dinaikkan ke permukaan dalam Dutch Operation yang dilaksanakan pada tahun 2001. Daripada 118 orang yang ma-ti, 115 ma-yat kru Kursk berjaya ditemui, ini sudah cukup untuk mengubati sedikit duka di hati ahli keluarga mereka.

Sudah dua dekad berlalu sejak tra-gedi kema-langan Kursk. Dunia mungkin telah melupakan kapal selam Kursk tetapi bagi ibu bapa dan insan yang tercinta, ia merupakan tarikh yang tidak akan pernah dilupakan. Namun tahun ini menyaksikan sekali lagi tra-gedi kapal selam mele-tup telah berlaku di perairan Bali, namun, walaupun telah bertindak pantas, Nanggala 402 tidak juga berjaya diselamatkan, hanya beberapa barangan dari kapal selam tersebut berjaya ditemui, termasuklah kain sejadah yang menandakan terdapat ramai orang Islam di kalangan anak kapal KRI Nanggala 402.

Selain daripada Kursk dan Nanggala 402, terdapat beberapa lagi kes kemala-ngan ma-ut yang melibatkan kapal selam dari pelbagai negara telah berlaku sepanjang tahun 2000–2021 seperti lampiran rajah di bawah, namun Kursk mungkin yang paling menyedihkan berikutan sikap pemimpin yang mementingkan diri ego demi kuasa politik.Kami di Malaysia turut sama melahirkan rasa dukacita di atas kejadian ini, tindakan pantas Malaysia dan negara-negara lain menandakan kita sedang menjalin hubungan yang baik dengan Indonesia walaupun masing-masing sedang bergelut menghadapi ancaman wabak COVID-19. Semoga keluarga mereka yang gugur dikurniakan kesabaran dan tabah menghadapi dugaan. Salam takziah.

RUJUKAN:

Moore, Robert (2003). A Time to Di-e–The Untold Story of the Kursk Tra-gedy. New York: Crown Publishers, Random House

Pattisina, Edna C; Puttranto, Angger (21 April 2021). “Kapal Selam KRI Nanggala-402 Hilang di Utara Bali”. Kompas.id.


Bagaimana Virus SARS Menyebabkan Tekanan Ekonomi?

Wabak coronavirus yang bermula daripada Wuhan, China telah membunuh 9 orang setakat ini dan telah menjangkiti lebih kurang 400 orang. Malah, virus ini telah merebak ke Amerika Syarikat di mana 1 kes telah dijumpai di Washington.

Jika wabak ini terus merebak, ia akan memberi kesan yang buruk kepada ekonomi seperti mana yang berlaku pada tahun 2003 ekoran wabak SARS.

Apa itu coronavirus?

Virus ini boleh menyebabkan radang paru-paru dan disyaki berpunca daripada pasar makanan laut di bandar Wuhan. Ia pertama kali dilaporkan pada Disember lalu. Boleh lihat video di bawah untuk mengetahui lebih lanjut mengenai virus ini.

Wabak misteri Wuhan

Pada 12 Januari lepas, WHO mengesahkan bahawa kejadian kluster radang paru-paru (pneumonia) di Wuhan, China disebabkan jangkitan ‘novel coronavirus’.

Berita penuh di https://t.co/aItRds0i1g#sinarharian #Viruskorona #wuhan #china #virus #wabak #kesihatan pic.twitter.com/QoPV8VeZZf

— SinarOnline (@SinarOnline) January 21, 2020

Selepas berita 6 individu meninggal kerana coronavirus tersebar, pasaran menjadi panik kerana trauma dengan kesan virus SARS yang telah meragut hampir 800 nyawa pada 2003. Bagaimanakah SARS menyebabkan tekanan ekonomi?

Permulaan SARS

Bermula daripada kematian seorang petani di Guangdong, China, virus SARS merebak ke bandar-bandar utama Utama China termasuk Shanghai dan Beijing. Dalam masa beberapa minggu sahaja SARS merebak ke Vietnam, Hong Kong, Taiwan dan Singapura.

Kemudian bandar-bandar di Asia yang dulunya sibuk menjadi lengang. Pasar raya dan tempat-tempat awam kosong kerana orang ramai bimbang dijangkiti virus. Jumlah penerbangan juga menurun dan perjumpaan perniagaan dijalankan melalui atas talian sahaja.

Lapangan terbang ketika itu menggunakan pengimjan haba untuk mengimbas pelawat dan sesiapa yang disyaki dijangkiti SARS akan dikuarintin.

Penurunan Sektor Pelancongan

Pada tahun 2003, pendapatan pelancongan asing China menurun sebanyak 60%, manakala Hong Kong pula menyaksikan bilangan ketibaan pelawat menurun 60%. Singapura dan Korea pula turun 40% sementara Malaysia dan Thailand jatuh lebih 1/3.

Kadar penginapan di Hong Kong jatuh daripada 79% pada bulan Mac kepada 18% pada bulan Mei. Sementara itu syarikat penerbangan Taiwan telah membatalkan lebih 800 penerbangan dan kadar penggunaan pengangkutan awam jatuh lebih 50%.

Menurut ahli ekonomi, SARS telah menyebabkan ekonomi China jatuh 1-2% dan kejatuhan 0.5% di Asia Tenggara.  Center for International Development pula menyatakan SARS telah menyebabkan kerugian USD25 bilion kepada China.

Kesan Kepada Pasaran Kerja

Sektor pembuatan dilihat terkesan apabila jumlah penghantaran daripada Guangdong ke Hong Kong menurun lebih kurang 33%. Dengan penurunan aktiviti ekonomi dalam pelbagai sektor ini telah menyebabkan firma-firma terpaksa membuang pekerja terutamanya sektor yang berkaitan dengan pelancongan dan pembuatan.

Ketika ini Taiwan telah memperkenalkan sistem perkongsian kerja dan Singapura membelanjakan USD170 juta sebagai pakej bantuan bagi mengurangkan kesan kejatuhan ekonomi.

Cubaan China Menyembunyikan SARS

Kesan daripada SARS menjadi lebih parah akibat sifat tidak terbuka China yang cuba menyembunyikan kes ini pada fasa awal. Autoriti kesihatan China gagal melaporkan beberapa kes di Guangdong kepada WHO yang mana mungkin mampu mengelakkan penyebaran virus SARS.

“Oleh kerana kekurangan maklumat rasmi yang dipercayai [di China], kisah mengenai wabak ini tersebar dalam kalangan rakyat… semua jenis khabar angin telah memburukkan lagi keadaan dan menyebabkan panik  [dan] … peningkatan pembelian ubat secara mendadak” – Penyelidik di Griffith University

Kesimpulannya, jika coronavirus ini merebak seperti mana SARS, ia akan memberi kesan yang teruk kepada ekonomi. Jika merebak ia akan menghalang orang daripada menjalankan aktiviti ekonomi. Orang tidak akan keluar dan bergerak. Aktiviti perbelanjaan akan menurun seterusnya menyebabkan ekonomi jatuh.


Sejarah Hidup Aziz Satar

Baru-baru ini, sempena Majlis Anugerah Sastera Negeri Sarawak 2017 ,sebuah lagi karya agung yang bertajuk “Di Mana Kan Ku Cari Ganti” telah dilancarkan oleh TYT Tun Pehin Seri Abdul Taib Bin Mahmud di sebuah hotel di Kuching, Sarawak. Buku tersebut telah ditulis sendiri oleh Almarhum Aziz Sattar dan dibawah kerjasama penuh oleh Dewan Bahasa Dan Pustaka Sarawak. Sehubungan dengan itu, marilah kita sama-sama soroti sejarah hidup insan yang serba boleh ini.

Dilahirkan pada tanggal 8 Ogos 1925, pemilik nama sebenar Abdol Aziz Bin Satta ini dilahirkan di Desa Perkalongan, Kepulauan Bawaen, Surabaya. Anak kepada pasagan Satta Sawal dan Satimah Jalal ini membesar di Kampung Pasir Panjang, Singapura. Mendapat pendidikan awal di Sekolah Menengah Melayu Raja, Singapura sehinggalah Perang Dunia Kedua meletus. Antara kawan rapatnya ketika beliau masih kecil ialah Seniman Shariff Dol dan Seniman Salleh Kamil. Ketika Perang Dunia Kedua, beliau pernah ditangkap oleh pihak polis tentera Jepun kerana disyaki mencuri beras. Beliau juga pernah dipenjarakan sehinggalah Jepun menyerah kalah pada tanggal 8 Ogos 1945.

Memang kebolehan beliau untuk berlawak sudah dikurniakan oleh Allah SWT sejak muda lagi. Ketika berusia 10 tahun, beliau mula pandai membuat lawak secara spontan. Di Samping itu, beliau juga sering menyanyi di majlis- majlis keramaian seperti kenduri kahwin dan sebagainya. Karier beliau sebagai anak seni bermula pada 1950. Beliau menyertai sebuah pancaragam yang diberi nama Pancaragam Suara Hiburan Keroncong.

Setahun selepas itu, beliau mula bekerja di Malay Film Production. Pada peringkat awal, kerja beliau hanya sekadar sebagai tukang alih suara. Akan tetapi, pada  1953, beliau dipelawa oleh BN Rao untuk berlakon sebagai watak watak tambahan di dalam filem Putus Harapan. Filem itu jugalah beliau mula berlakon bersama dengan Tan Sri P.Ramlee. Setahun kemudian, beliau mula diberi watak penting di dalam filem Arjuna. Daripada tempoh beliau berlakon filem Arjuna hinggalah ke kemuncak kerjayanya iaitu Bujang Lapok, beliau tidak pernah berlakon langsung bersama P.Ramlee.

Beliau pernah bertanya sendiri mengapa P.Ramlee tidak menawarkan beliau berlakon bersamanya. Tetapi P.Ramlee hanya diam sahaja sehinggalah pada suatu hari, P.Ramlee menawarkan beliau untuk berlakon di dalam Bujang Lapok pada 1957. Ketika itu beliau mulai sedar bahawa P.Ramlee ini memilih pelakon itu bukanlah disebabkan faktor kawan semata-mata, tetapi beliau memilih pelakon itu berdasarkan kebolehan pelakon itu sendiri.

Bertitik tolak daripada itu, beliau sering berlakon bersama P.Ramlee di dalam kebanyakan filem beliau bersamanya sehinggalah Filem Nasib Si Labu Labi yang merupakan filem terakhir Aziz Sattar berlakon bersama P.Ramlee sebelum P.Ramlee berpindah ke Kuala Lumpur. Beliau mengakui bahawa, orang yang paling banyak mengajarkannya dalam bidang lakonan ialah P.Ramlee sendiri. Contohnya, P.Ramlee pernah berkata kepada nya “Lu balik rumah,ambik baju kot. Ada fashion show ni. Lu buatlah apa lu nak buat!” Hasilnya, apa yang kita lihat di dalam filem Labu Labi, itulah hasil daripadanya. Setelah P.Ramlee berpindah ke Kuala Lumpur, beliau masih lagi berlakon di Studio Jalan Ampas sehinggalah studio itu menutup pagar buat selama-lamanya pada 1967.

Setelah itu, beliau mula menyepi dari industri filem tanah air dan banyak membuat stage show dan persembahan pentas. Tetapi pada 1975, beliau mula menjadi pengarah di bawah Sabah Film Production. Filem pertama yang diarahkannya ialah Keluarga Si Comat. Beliau juga pernah menghidupkan semula trio Bujang Lapok yang terkubur sejak 1961 menerusi filem Bujang Lapok Kembali Daa… yang menampilkan S.Shamsuddin, Nasir P.Ramlee dan ramai lagi. Sepanjang Aziz Sattar menjadi pengarah, beliau telah mengarah banyak filem termasuklah Si Badol, Setinggan, Darah Satria dan Penyamun Tarbus yang mana filem tersebut memenangi Anugerah Filem Terbaik semasa Festival Filem Malaysia 1981.

Bagi menghargai jasa dan sumbangan beliau di dalam industri filem tanah air, beliau telah dikurniakan Ahli Mangku Negara (AMN) pada 1990, Anugerah Seniman Veteran semasa Festival Filem Malaysia 1994 dan Darjah Panglima Jasa Negara (PJSN) pada 2007. Insan yang serba boleh ini kembali kepada PenciptaNya pada tanggal 6 Mei kerana sakit jantung. Sesungguhnya apa yang dilakukan oleh beliau tidak mampu ditandingi oleh mana mana pelakon hinggalah ke hari ini.

P/S: Sesiapa yang berminat untuk membeli buku terbaru Pak Aziz “Di Mana Kan Ku Cari Ganti” boleh menghubungi Puan Sandakiah Azez – 013 351 0433. Harga buku 210 tak termasuk pos.

Sumber:


Fakta Disebalik Pembikinan Filem Anakku Sazali

1. Filem kedua arahan Phani Majumdar selepas HANG TUAH.

2. Filem kedua yang membawa tuah kepada P.Ramlee di bawah arahan Phani Majumdar

– HANG TUAH (P.Ramlee memenangi Muzik Terbaik di Pesta Filem Asia)
-ANAK-KU SAZALI (P.Ramlee memenangi Pelakon Lelaki Terbaik di Pesta Filem Asia)

3. Sekali lagi filem ini menggandingkan P.Ramlee dengan Nordin Ahmad selepas SEMERAH PADI.

4. Pengarah Phani Majumdar sebagai pereka cerita “ANAK KU SAZALI” telah mendapat ilham asas dari sebuah filem Hollywood yang berjodol “MY SON, MY SON”. Filem ini juga pernah diolah untuk difilemkan dalam bahasa Hindustan. “MY SON, MY SON” diarahkan oleh Charles Vidor pada tahun 1940.

5. Terdapat empat buah babak yang telah dipotong dengan sebab-sebab yang tertentu.

Pertama :
Babak Rokiah diperkosa oleh Sazali di dalam sebuah bot laju pernah ditayangkan pada satu ketika dulu tetapi kini babak itu telah ditapis (censored).

Kedua :
Dua buah babak lagi ialah babak di mana sebelum Sazali membawa Rokiah menaiki bot laju. Ini dipotong kerana durasi babak ini terlalu panjang (over-run). Babak itu menunjukkan Hassan dan Mansor membawa Sazali serta Rokiah ke panggung wayang untuk menonton sebuah filem Inggeris.

Ketiga :
Babak Sazali memandu Rokiah dengan kereta ‘sport’ nya menuju ke sebuah jalan bukit. Ini hanya sebuah ‘passing shot‘.

Keempat :
Seorang pemuda kampung bernama Razak mengganggu Mahani ketika Hassan sedang bertugas sebagai pemuzik. Frame gambar dari filem itu menunjukkan satu ‘POV shot’ yang bergerak seolah-olah ada seseorang sedang mengintai dan menghala ke arah rumah Mahani, tetapi wajahnya tidak kelihatan. Babak ini telah dipotong.

6. Filem ini adalah filem ketiga kemunculan Jins Shamsuddin di layar perak selepas KELUARGA TOLOL dan KEADILAN ILAHI. Dia berlakon sebagai seorang extra di stesen keretapi. Selepas filem ini, pengarah P.Ramlee menawarkan Jins Shamsudin menjadi hero dalam filem “PANCHA DELIMA”. Namanya terus melonjak dan personalitinya membawa satu wajah baru untuk peranan seorang hero Melayu.

7. Filem ini juga menampilkan penglibatan sekelompok kaum keluarga yang jarang-jarang berlaku di dalam filem Melayu lain.

Pertama :
Seniwati HABSAH BUANG yang memegang watak Mak Mah dan juga sebagai pengurus pakaian, mempunyai dua orang anak yang sekaligus terlibat di dalam filem ini. Mereka ialah HASHIMAH YON dan RAHMAH YON.

Kedua :
Seniman kanak-kanak TONY CASTILLO yang memegang watak Sazali mempunyai seorang adik bernama LOUIS CASTILLO yang berlakon sebagai salah seorang gengnya.

Ketiga :
HABIBAH HARUN yang memegang watak Rokiah semasa kecil mempunyai dua orang abang iaitu MAHADI HARUN dan MADON HARUN yang berlakon sebagai geng Sazali. Mereka semua adalah anak kepada seniman HARUN OMAR.

Keempat :
Seniwati SITI TG PERAK yang berlakon sebagai puteri bangsawan telah mendapat peluang berlakon bersama anak gadisnya bernama SUPATRI di dalam babak yang sama, iaitu di atas pentas bangsawan lagu Chelorong Cheloreng.

8. Filem “ANAK KU SAZALI” ditayangkan semula di panggung Queens, Geylang, Singapura bagi menyambut anugerah yang dimenangi oleh P.Ramlee dan Tony Castillo di Pesta Filem Asia 1957. Seniman Tony Castillo telah dijemput untuk membuat persembahan pentas dengan tiupan trumpet ajaibnya bagi pertunjukan 6.45 petang dan 9.30 malam. Bagi pertunjukan jam 3 petang pula, poskad-poskad P.Ramlee, lengkap dengan tandatangannya sekali akan diberikan kepada 300 orang wanita yang pertama memasuki panggung wayang itu. Tawaran itu hanya untuk sehari sahaja.

9. Ketika Zaiton ditawarkan berlakon dalam filem “ANAK-KU SAZALI” pada tahun 1955, beliau baru saja mendirikan rumahtangga dengan Abdullah Hussein (Sasterawan Negara). Memang nyata sekali semasa penggambaran dijalankan, Zaiton sedang berbadan dua. Wajahnya kian berubah semasa Mahani (Zaiton) sedang hamil dengan anaknya Sazali.

10. Filem ANAK-KU SAZALI juga telah menggondol anugerah PELAKON KANAK-KANAK TERBAIK ASIA untuk Tony Castillo.

11. Perkara yang anehnya dan tidak pernah terjadi di mana-mana zaman sekali pun, pada Pesta Filem Asia ke 4 yang telah diadakan di Tokyo itu, selain dari Tony Castillo, adik Wan Hussein dari Cathay-Keris juga telah memenangi anugerah PELAKON KANAK-KANAK TERBAIK ASIA bagi filem MEGA MENDONG.

Semoga anda semua para pembaca di The Patriots mendapat maklumat tambahan daripada kisah pembikinan filem ANAKU-KU SAZALI ini.

Sumber:

Dato Ahmad Fauzee
Kelab Filem & Muzik Melayu Klasik


Tsu Chu: Permainan Bola Sepak Zaman Purba

Tahukah anda sukan bolasepak berasal dari mana? Benarkah sukan ini, berasal dari tanah Inggeris.

Bill Murray seorang pengkaji sejarah bolasepak, dalam bukunya yang bertajuk The World Game A History of Soccer telah menyebut bahawa permainan bolasepak sudah terkenal sejak dari awal Masehi.

Sejarah telah membuktikan, melalui penemuan dokumen lampau dan catatan tahun peristiwa. Sekitar 2500 tahun SM, telah wujud sebuah permainan seakan bolasepak yang disebut Tsu Chu telah dikenal luas pada zaman China Kuno.

Tsu Chu diertikan sebagai, menendang bola menggunakan kaki. Berdasarkan rekod pengkaji sejarah. Tsu Chu kebiasaannya dimainkan semasa perayaan ulang tahun Maharaja.

Bola yang digunakan dalam permainan Tsu Chu disebut Zuqui. Diperbuat daripada kulit binatang yang diisi rambut di dalamnya.

Bilangan pemain Tsu Chu adalah tidak tetap. Ianya dimainkan oleh 2 hingga 12 orang sepasukan. Sasaran utama permainan ini adalah para pemain berusaha membawa bola dan memasukkannya ke dalam jaring kecil.

Pemain hanya dibenarkan menggunakan kaki, menyentuh dengan tangan adalah dilarang. Pasukan yang berjaya memasukkan banyak bola ke jaring dikira pemenang. Ianya mirip permainan bola jaring pada zaman sekarang.
Tsu Chu dimainkan di kawasan lapang, yang dikelilingi tembok. Tinggi lubang jaring adalah sekitar 8 – 10 meter dari tanah dan diameternya hanya 30 – 40 cm. Sangat sukar untuk menjaringkan bola. Ianya pasti memerlukan teknik dan kemahiran yang tinggi.

Di zaman Dinasti Tsein(256 – 206 SM), terdapat sebuah kitab siasatan dan strategi perang dicatatkan bahawa permainan Tsu Chu telah diamalkan untuk melatih fizikal askar kerajaan.

Tidak hanya askar kerajaan sahaja yang memainkan Tsu Chu. Kerabat Diraja serta bagsawan, semasa pemerintahan Dinasti Tsein juga sangat menggemari permainan ini.
Bayangkan, Sang Maharaja bermain Tsu Chu. Bagaimana rupa nya?

Oleh kerana minat yang mendalam pada permainan Tsu Chu. Pemerintah Dinasti Tsein(256 – 206SM) mewajibkan permainan Tsu Chu diajar di sekolah pada zaman itu.
Di era Dinasti Han(206 – 220SM), selain menjadi latihan fizikal askar kerajaan. Permainan Tsu Chu menjadi semakin popular dî kalangan masyarakat China.

Pada zaman Dinasti Han, permainan Tsu Chu sedikit berubah. Jaring bulat ditukar kepada 6 gawang gol setiap pasukan.Di kawal oleh seorang penjaga di setiap gawang.
Pengadil mula diperkenalkan, cara bbermainnya para pemain perlu berusaha untuk memasukkan bola di setiap gawang pasukan lawan. Mana mana pasukan yang berjaya memasukkan bola ke setiap 6 gawang pasukan lawan terlebih dahulu dikira sebagai pemenang.

Dalam satu dokumen lampau menyebut, pertandingan Tsu Chu antarabangsa pertama adalah menemukan pasukan Tsu Chu China melawan pasukan Tsu Chu Jepun, yang diadakan pada tahun 50 SM di Kyoto Jepun.

Pada tarikh 24 Mei 2004, bersempena ulang tahun ke 100 Kesatuan Bolasepak Antarabangsa (FIFA) secara rasmi mengiktiraf Tsu Chu adalah permainan bolasepak terawal dunia.


Immortals: Tentera Elit Parsi, Apakah Seabadi Namanya?

The Immortals adalah unit infanteri berat dari ten-tera elit Empayar Achaemenid, juga dikenali sebagai Empayar Parsi yang pertama, peradaban ini diasaskan oleh Cyrus The Great pada tahun 550 SM, di Iran hari ini. Nama ‘Immortals’ diciptakan oleh sejarawan kuno Yunani, Herodotus, dan segala apa yang diketahui mengenai mereka kebanyakannya berasal dari sumber penulisannya.

Jika anda mengetahui sedikit sebanyak tentang sejarah Parsi, atau pernah menonton filem 300, anda mungkin tahu bahawa orang Yunani dan Parsi tidak saling ramah antara satu sama lain.

Tetapi sayangnya, tidak ada sebarang cara untuk mengetahui dengan jelas apakah sesuatu yang ditulis oleh Herodotus itu benar. Bahkan ada kemungkinan juga tidak pernah wujud unit ten-tera elit Immortal dan Herodotus berkemungkinan terkeliru dengan perkataan Parsi Kuno anûšiya (pembantu/pendamping) dengan anauša (abadi atau Immortals dalam bahasa Inggeris). Wallahualam. Ini adalah sedikit catatan tentang ten-tera ‘Abadi’ Parsi atau disebut dengan nama Athánatoi berdasarkan bahasa Yunani.

Menurut Herodotus, unit Immortals sentiasa akan memiliki keanggotaan seramai 10,000 ten-tera dalam unit mereka. Tidak akan lebih, dan tidak akan kurang. Tapi ini tak bermaksud ten-tera ini mengamalkan ilmu kebal, namun praktik dan amalan mereka jauh lebih unik dari itu.

Sekiranya seorang anggota mereka meninggal dunia, atau jatuh sakit, atau apa saja penyebab kema-tian, posisinya akan segera digantikan oleh askar lain. Inilah alasan yang meninggalkan tanggapan bahawa unit ini dianggotai oleh makhluk yang kononnya kekal abadi, kerana jumlahnya yang tidak pernah berkurangan.

Untuk menjadi seorang anggota ten-tera Immortals, pahlawan itu mestilah kelahiran Parsi dan latihan bermula pada usia semuda yang mungkin. Apabila terdapat kekosongan posisi dalam unit Immortals, para pemimpin akan memilih askar terbaik dari kumpulan yang lebih rendah, yang dikenali sebagai Sparabara dan Takabara. Selain kedudukan statusnya yang berada di bawah Immortals, tidak banyak perkara yang diketahui mengenai kedua-dua kumpulan ‘simpanan’ ini.

Ukuran Kekuatan Ten-tera Parsi

Dibandingkan dengan mana-mana musuh mereka, seperti Yunani contohnya, ten-tera Parsi tidak memiliki persenja-taan yang terbaik. Walaupun mereka mempunyai perisai bersisik, mereka menggunakan perisai yang dibuat dari bahan kayu dan anyaman, yang tidak banyak membantu menahan se-rangan sen-jata seperti pe-dang dan tom-bak Sparta. Cuba mengatasi kebergantungan pada kekuatan senja-ta mereka, Parsi sebaliknya berusaha menakut-nakutkan musuh mereka dengan kekuatan ten-tera mereka yang besar. Herodotus mendakwa bahawa terdapat 3 juta kekuatan tem-pur di bawah Xerxes.

Walau bagaimanapun, para penyelidik zaman moden tidak menolak kemungkinan bahawa angka itu hampir tidak tepat. Mungkin sebenarnya ia berjumlah lebih kurang 70,000 infanteri dan 9,000 penunggang kuda, di mana jumlah ini masih boleh dianggap agak besar untuk satu angkatan ten-tera. Ia mungkin juga dikira bersama dengan unit lain yang menyertai rombongan ten-tera seperti gundik dan hamba yang dibenarkan untuk dibawa bersama askar Immortals, jadi ia akan menampakkan kemaraan ten-tera iti kelihatan lebih besar.  Berdasarkan jumlah ten-tera mereka sahaja, beberapa kota dilaporkan terus menyerah tanpa menentang apabila melihat ten-tera penye-rang Parsi maju ke arah mereka.

Latihan

Latihan ten-tera Immortals adalah keras dan dimulakan lebih awal. Sejak lahir, kanak-kanak lelaki diasingkan dari bapa mereka sehingga usia lima tahun. Kemudian mereka akan dibawa untuk memulakan latihan sebagai pejuang. Ini melibatkan berbagai pengasahan kemahiran, termasuk mema-nah, bertem-pur, dan cara hidup di luar negeri. Mereka berlatih kawalan statik, mereka berlatih untuk perarakan yang mencabar, dan akhirnya setiap pemuda Parsi yang menjalani latihan perlu tahu bagaimana hendam menjinakkan kuda liar.

Mereka akan memasuki perkhidmatan keten-teraan setelah mereka berusia 15 tahun dan kekal berkhidmat sebagai ten-tera sehingga berusia 50 tahun. Kemudian mereka akhirnya dapat bersara, dengan syarat mereka berjaya meneruskan hidup.

Setelah memasuki perkhidmatan keten-teraan, mereka boleh diserap sebagai anggkota pasukan berkuda atau askar berjalan kaki. Mereka tidaklah kekal menduduki suatu posisi, kerana veteran yang paling mahir juga boleh berkhidmat di kedua-dua unit. Para ten-tera juga dilatih mema-nah dan pertem-puran tangan kosong (melee), yang memaksimumkan keberkesanan ten-tera mereka yang sudah sedia besar.

Latihan Pe-rang

Masalah besar ten-tera Parsi adalah keperluan logistik untuk mengangkut manusia. Kadangkala itu bermakna ten-tera Immortals mempunyai banyak masa lapang. Jadi, apa yang mereka lakukan untuk meluangkan masa? Adakah mereka membu-ru singa atau cheetah? Bahagian paling menarik adalah ten-tera Immortals dibenarkan membawa karavan bersama dalam rombongan ekspedisi mereka. Karavan ini dipenuhi dengan stok makanan, jadi mereka tidak mungkin akan membu-ru kucing besar kerana lapar.

Sebaliknya, membu-ru cheetah atau singa merupakan salah satu bentuk latihan bagi memastikan kemahiran tem-pur mereka agar sentiasa konsisten, tumpuan sentiasa tajam dan keupayaan sentiasa cergas. Mereka juga menggunakan kulit haiwan untuk menghiasi karavan dan pakaian seragam mereka. Kulit akan menjadi simhol keberanian dan keterampilan seorang ten-tera Immortal. Oleh kerana perbu-ruan ini sangat berbahaya, ia biasanya hanya dilakukan oleh ten-tera Immortals peringkat tinggi.

Pasukan Berkuda

Walaupun senja-ta buatan Parsi tidak membantu mereka memenangi pertem-puran melawan ten-tera Yunani dan Macedonia, satu kelebihan dari segi mengendalikan senja-ta yang dimiliki oleh Immortals dan mengatasi ten-tera musuh adalah kebanyakan mereka ini serba boleh dan mahir menggunakan senja-ta ketika menunggang kuda. Ini menjadikan senja-ta ringan mereka sangat berbahaya. Dengan menunggang kuda, ia membolehkan mereka meninggalkan daya impak yang besar dari daya hayunan senja-ta yang tumpul dan tom-bak yang tajam.

Kaedah inovatif lain yang digunakan oleh orang Parsi dalam memanfaatkan pasukan berkuda adalah melalui kereta sabit (scythed chariot). Kereta sabit yang menggunakan tenaga kuda itu diciptakan pada awal pembentukan Empayar Achaemenid dan digunakan sepanjang masa hingga saat kejatuhannya pada tahun 330 SM. Kereta sabit itu tinggi, jadi hanya sebahagian kecil kedudukan pemandu yang terdedah di atas roda gandar.

Pada setiap roda gandar telah dipasangkan bilah sabit besi sepanjang dua kaki yang tajam dan berputar mengikut putaran roda, ia berupaya memo-tong sama ada kaki musuh mahupun kaki kuda yang ditunggangi musuh. Bahkan kesan po-tongannya bukan kesan po-tongan yang tepat, kerana mata bila diputar dan digiling melalui kulit, otot, saraf, dan tulang hingga ia berisiko menghan-curkan kaki mangsanya.

Selain kereta sabit dan askar yang menunggang kuda, orang Parsi juga kerap menggunakan penunggang unta. Dalam satu pertem-puran, mereka membawa 10 gajah pe-rang bersama mereka, tetapi tidak banyak yang ditulis mengenai unit pe-rang haiwan mereka.

Pembawa Epal

Senja-ta yang sering digunakan oleh Immortals adalah tom-bak mereka. Biasanya sepanjang enam kaki dengan mata bilah tembaga yang tajam atau hujung tom-bak berbentuk lebar daun yang dibuat dari bahan besi, dan pengimbang logam di hulunya. Daya imbangan ini juga digunakan sebagai senja-ta berkuasa tumpul. Selalunya pengimbangnya berbentuk seperti buah yang ditandakan mengikut pangkat pemiliknya. Yang paling biasa adalah buah delima.

Walau bagaimanapun, 1,000 anggota elit dari unit Immortals akan memiliki senja-ta ini.  “Pembawa Epal” ini adalah pengawal Maharaja. Askar-askar ini terdiri dari pahlawan Immortals yang terbaik, dipilih dari unit keten-teraan paling elit, dalam sebuah angkatan ten-tera terbesar dalam sejarah Kuno.

Mereka menjaga istana dan tom-bak mereka lebih panjang, sekitar enam hingga lapan kaki panjang. Sekiranya Maharaja meninggalkan istana, mereka akan mengelilinginya secara penuh. Ini membuatkan Maharaja hampir mustahil untuk didekati.

Sebilangan besar senja-ta Immortals cukup ringan, yang dah tentu mempunyai kelemahannya. Tetapi satu faedah utama ialah ia membolehkan mereka membawa begitu banyak senja-ta sekaligus. Askar pejalan kaki membawa sekurang-kurangnya pe-dang pendek, tom-bak, sarung kulit diisi penuh dengan anak pa-nah, busur, dan perisai.

Bagi penunggang kuda, mereka membawa perisai gangsa, 120 batang anak pa-nah, cokmar atau belantan besi, dan dua tom-bak besi. Untuk perlindungan, para Immortals dan ten-tera lain memakai perisai tembaga dan besi bersisik yang akan berkilauan di bawah sinar matahari. Ini akan meningkatkan daya penglihatan mereka ketika mara ke kota.

Taktik Pertem-puran

Anak pa-nah Parsi agak nipis dan hanya berkesan dalam jarak 120 ela. Tetapi sekali lagi, di sinilah jumlah mereka sangat berguna. Immortals akan melancarkan gelombang demi gelombang se-rangan menggunakan ribuan anak pa-nah. Menurut catatan seorang askar Yunani yang terselamat dalam pertem-puran melawan ten-tera Parsi, anak pa-nah mereka digambarkan sangat banyak hingga “menghitamkan langit.”

Bagaimana formasi ten-tera Achaemenid biasa dibentuk adalah dengan meletakkan pema-nah di barisan paling hadapan, dan di sisi mereka adalah pasukan berkuda. Para pema-nah disokong oleh infanteri ringan dan berat. Gelombang se-rangan pertama menghujani musuh dengan anak pa-nah dan askar pelontar akan melepaskan tembakan batu, dan kemudian kepingan timah disasarkan terhadap baris hadapan musuh. Ini akan menakutkan musuh, dan kemudian mereka akan dihabisi dan dikalahkan oleh tenaga kerja unit infantri Parsi.

Oleh kerana keberkesanan dari segi ukuran ten-tera dan taktikal keten-teraan mereka, Empayar Achaemenid menjadi empayar terbesar pada zamannya, yang meliputi 3,4 juta batu persegi. Ia terbentang dari Anatolia dan Mesir di seluruh Asia barat, ke India utara dan Asia Tengah. Sebenarnya, mereka memegang rekod peratusan tertinggi penduduk dunia di bawah pemerintahannya. Dari 112.4 juta orang yang hidup pada tahun 480 SM, dianggarkan 50 juta populasi, yang merupakan 44 peratus daripada seluruh manusia di Bumi, hidup di bawah Empayar Achaemenid ketika itu.

RUJUKAN:

Schmitt, Rüdiger (2004). “Immortals”. Encyclopaedia Iranica


Bila Amerika Ajar Nazi Undang-Undang Perkauman…

Semua maklum era pemerintahan N4z1 Jerman merupakan satu era gelap kepada Jerman terutama semasa P3rang Dunia Kedua. Tetapi tidak ramai tahu kemunculan rejim ini banyak dibantu oleh polisi-polisi perkauman yang wujud di Amerika Syarikat pada akhir abad ke-19 dan awal abad ke-20. Ya, Uncle Sam ialah model agenda perkauman N4z1 Jerman!

Pada akhir abad ke-19 dan awal abad ke-20, Amerika merupakan pemimpin dalam soal penggubalan undang-undang berasaskan kaum. Ini bagi memastikan agenda nasionalis orang kulit putih/Caucasia yang menjadi sebahagian daripada konsesus politik ketika itu terpelihara.

Pada tempoh itu, Kongres meluluskan undang-undang yang membenarkan imigran yang datang dari negara-negara Eropah Utara tetapi menolak kehadiran imigran-imigran Asia, Yahudi dan Itali yang dianggap tiada nilai. Sementara di negeri-negeri selatan pula, undang-undang Jim Crow terus menjadi hantu kepada kelompok minoriti dan memberi kelebihan kepada orang Caucasia.

Contoh paling senang, kahwin campur. Daripada 48 negeri, 30 negeri di Amerika Syarikat mempunyai undang-undang yang menghalang pasangan berlainan kaum berkahwin. Ini bukan saja membabitkan pasangan Caucasia-orang kulit hitam tetapi juga membabitkan orang Caucasia-etnik Asia.

Jika ada yang tetap berkeras melakukannya, bersiap sedialah ditahan polis kerana memperjuangkan cinta. Jika anda melakukan perkahwinan campur di Maryland misalnya, anda boleh berdepan prospek dipenjarakan selama 10 tahun.

Dan semua undang-undang Jim Crow ini menjadikan semua warga minoriti tanpa mengira orang Asia, Latin, kulit hitam dan orang asli Amerika sebagai warga kelas kedua. Dan usah terkejut sekiranya ada warga Amerika bukan kulit putih dinafikan hak untuk mengundi terutama jika mereka berstatus banduan.

Semua perkara ini menambat hati geng-geng perkauman Eropah termasuk pemimpin N4z1 Jerman sendiri, 4d0lf H1tl3r. Dalam memoirnya bertajuk M3in K4mpf, H1tl3r menggelar Amerika sebagai sebuah negara yang membuat kemajuan besar dalam membentuk orde masyarakat yang diidamkannya.

Jika ada rasa nak termuntah, baca ini pula. Pada tahun 1935, sebuah buku parti yang bertajuk Buku Panduan Undang-undang dan Perundangan Sosialis Kebangsaan mengisytiharkan Amerika Syarikat telah mencapai pengiktirafan asas yang diperlukan bagi membentuk sebuah negara satu kaum.

Pihak rejim juga turut mengagumi cara Washington menakluk bahagian baratnya seperti didedahkan dalam pujian H1tl3r pada tahun 1928. Beliau memuji mereka kerana berjaya men3mbak jutaan Redskins kepada beberapa ratus ribu dalam perjalanan membentuk empayar mereka. Pendek kata, perkauman menjadikan Amerika itu hebat dan ramai seolah-olah bersetuju dengan pandangan ini.

Tetapi di sebalik kekaguman mereka terhadap Amerika, rejim N4z1 menolak amalan demokrasi dan pendekatan egalitarianisme yang dibawa mereka. Mereka melihat amalan kahwin campur masih wujud di mana sekiranya ia diteruskan, ia bakal membawa kepada kehancuran negara berkenaan. Paling penting, AS tidak mempunyai undang-undang khusus mensasarkan sasaran mereka: orang Yahudi.

Namun, itu tidak menghalang mereka menjadikan ia sebagai model kepada Undang-Undang Nuremberg yang digubal tidak lama selepas mereka berkuasa. Undang-undang perkauman paling jelik pada abad ke-20 mengikut semua bentuk undang-undang perkauman AS termasuk mengharamkan perkahwinan campur dan menjadikan orang Yahudi warga kelas kedua.

Matlamat Undang-undang Nuremberg mudah saja: menjadikan Jerman terlalu sukar dan gila untuk didiami sekaligus mendorong mereka berhijrah ke luar negara. Inilah bentuk N4z1sme pada tahun 30-an sebelum kegilaan Pelan Terakhir direncanakan semasa WWII: menjadikan Jerman hanya wujud untuk orang kulit putih sahaja.

RUJUKAN:

Whitman, James. (2017). Why the Nazis Loved America. https://time.com/4703586/nazis-america-race-law/


Misteri Pembµnµh Zodiac Yang Masih Menghantui Amerika Syarikat

David Arthur Faraday sedang memandu di Jalan Lake Herman, bersama teman wanitanya Betty Lou Jensen.

Kedua-dua merpati sejoli ini sedang merancang untuk pergi ke sebuah konsert yang dianjurkan Sekolah Tinggi Hogan.

Pada jam 10:15 malam, Faraday berhenti di tepi jalan tidak jauh daripada sebuah stesen minyak. Tempat ini agak sunyi, sangat sesuai untuk beras.mara.

Tetapi 45 minit kemudian, ma.yat mereka ditemui Stella Borges yang terus membuat laporan polis.

Sejak hari itu, bandar Benicia mendapat perhatian seluruh Amerika Syarikat. Faraday dan Jensen masih belum melangkau usia 20-an, masih mentah dan muda.

Faraday ditinggalkan dalam keadaan berlµmµran dengan dar.ah sendiri. Jensen pula sempat lari dalam 10 meter tetapi ditem.bak lima kali.

Tujuh bulan pihak polis berhempas-pulas cuba menyelesaikan kes mengejutkan ini. Sementara itu keluarga Faraday dan Jensen meratapi pemergian anak kesayangan mereka.

Pada 4 Julai 1969 pula, Amerika Syarikat menyambut Hari Kemerdekaan yang mesti gilang-gemilang. Semua orang mendapat cuti umum di seluruh negara.

Jadi Michael Renault Mageau dan Darlene Elizabeth Ferrin menghentikan kereta di Blue Rock Springs Park yang terletak 6.4 kilometer daripada Lake Herman.

Sebuah kereta kemudian berhenti di tepi mereka tetapi tiba-tiba memandu terus. 10 minit kemudian, kereta tersebut kembali.

Pemandunya turun membawa lampu suluh dan sepµcµk Luger 9mm. Lima das tem.bakan dilepaskan. Pemandu tersebut sudah berjalan pergi, sebelum terdengar Mageau merintih. Dia kembali untuk menem.bak dua kali setiap seorang.

Sejam kemudian, seorang lelaki mengaku bertanggungjawab kepada pihak polis melalui talian telefon.

Dia juga mengaku membµnµh Jensen dan Faraday. Dan pihak polis sempat menjejak talian tersebut ke telefon awam di sebuah stesen minyak antara Springs Road dan Tuolumne, tidak jauh daripada rumah Ferrin yang meninggal dunia di hospital.

Mageau walau bagaimanapun terselamat walaupun ditem.bak di bahagian muka, dada dan leher.

Tetapi ingatannya tentang pembµnµh tersebut agak samar-samar: mungkin dalam 30 tahun, 90 kilogram dan 1.73 meter tinggi tetapi etnik Kaukasia (kulit cerah) dengan rambut keriting pendek.

Memperkenalkan Zodiac

Hampir sebulan kemudian, seorang lelaki menghantar sepµcµk surat layang kepada San Francisco Chronicle, San Francisco Examiner dan Vallejo Times Herald.

Setiap media cetak mendapat satu-pertiga daripada surat penuh yang mahu disampaikan pembµnµh. Tetapi surat penuh ini perlu diselesaikan, kerana dalam bentuk kriptogram.

408 simbol ini dihantar dalam bentuk kod, disertakan juga erti abjad bagi setiap simbol. Pihak media dikehendaki menyelesaikan maksud di sebalik kod ini.

Dan pembµnµh meminta supaya pihak media cetakkan kod ini – kalau tidak, dia akan teruskan membµnµh orang tanpa henti.

Setelah menyelesaikan dan meneliti maksud di sebalik kod ini, semua sedar bahawa pembµnµh ini benar-benar tidak stabil (gila). Kerana mesejnya penuh dengan kesalahan tatabahasa dan ejaan.

Terjemahan bagi petikan di atas, “aku suka membµnµh orang kerana sangat menyeronokkan lebih seronok daripada membµnµh haiwan liar di dalam hutan kerana manusia ialah haiwan paling bah.aya untuk bµnµh sesuatu yang mengujakan aku lagi seronok daripada berasm.ara dengan perempuan paling seronok ialah bila aku ma.ti nanti, aku akan dilahirkan semula di syurga dan semua yang aku bµnµh akan jadi ham.ba aku aku takkan beritahu nama aku kerana kalian akan cuba melengahkan aku atau di puncak himpunan ham.ba dalam alam akhirat aku (tidak dapat diterjemahkan)”.

Ketiga-tiga media menerbitkan kod tersebut. San Francisco Chronicle menaikkan artikel berbaur µgµtan daripada Ketua Polis Vallejo yang meminta pembµnµh hantar surat lagi.

Seminggu kemudian, pembµnµh memenuhi permintaan Ketua Polis. Examiner menerima sepµcµk surat, “This is the Zodiac speaking.”

Buat pertama kali, nama Zodiac disebut. Dan pihak polis mula memandang serius, kerana Zodiac menceritakan habis tentang pembµnµhan Faraday, Ferrin dan Jensen begitu rapi bersama juga dengan maklumat belum diberitahu kepada orang awam.

Ini bermakna, penghantar surat ini memang pembµnµh dicari-cari.

Kes Ditutup

Tujuh orang menjadi meng.sa Zodiac antara 1968 hingga 1969. Dua daripadanya terselamat, iaitu Michael Mageau dan kemudian Bryan Calvin Hartnell yang ditik.am lapan kali di belakang.

Semua mang.sa Zodiac terdiri daripada golongan anak muda. Tetapi Zodiac mengaku membµnµh 37 orang, termasuk semua kes sedia ada sejak 1963 lagi. Semakin lama, Zodiac seolah-olah tidak stabil.

Dia menghantar surat kepada Chronicle dengan sebuah kad. Chronicle digesa menerbitkan kad ini. Jika enggan, Zodiac akan mengeb.om sebuah bas.

Ramai orang menjadi sus.pek polis.

Tetapi seorang pun tidak mampu didakwa, kerana kekurangan bukti yang barangkali mereka tidak buat pun. Sebahagian besar daripada sus.pek ini menghid.api masalah mental seperti gangguan bipolar, gangguan impulse-control dan skizofrenia contohnya.

Zodiac walau bagaimanapun sudah tidak mengirimkan surat selepas 29 Januari 1974. Dalam surat tersebut, beliau berkata “Aku = 37, Polis San Francisco = 0”. Ini menunjukkan bahawa Zodiac telah membµnµh 37 orang, yang gagal dilindungi polis.

Sehingga hari ini, pembµnµh Zodiac tidak ditangkap. Sudah 47 tahun sejak surat terakhir diutuskan, bermakna Zodiac mungkin telah meninggal dunia.

——–
Kalau anda merupakan peminat kisah pembunuh bersiri ini, kami nak cadangkan buku terbaru terbitan kami iaitu PSIKOPAT NIRWAJAH yang memberikan anda kisah fiksyen tentang pembunuh bersiri yang suka mengupas wajah mangsanya. Ini ialah novel keempat terbitan The Patriots. Beli di Shopee kami: http://bit.ly/mahapsiko


Rileks. P3rang Belum Start Lagi

Pelancaran p3luru berpandu (m!ssile) ini benda biasa je sebagai “show of force”. Dalam kes Iran ni, depa nak “balas d3ndam” secara simbolik dan bagitau US jangan lebih-lebih, depa ready kalau US nak main game lagi.

Kalau Iran duduk tak buat apa-apa makan pistachio, it’s a sign of weakness dan akan merosakkan prestij dan strategi Iran di serantau.

Tapi pada masa yang sama, opsyen Iran sangat limited. Iran pun tak berani ambil risiko escalate jadi p3rang. Hanya boleh serang aset US atau sekutu US. Sebab itu tak ada anggota tentera US yang mavt atau ced3ra dalam ser4ngan missile ke atas pangkalan udara US di Ain al-Asad dan Erbil, Iraq pagi tadi.

Korea Utara pun selalu kirim m!ssile dekat Korea Selatan, tapi tindakan itu tak leh dikategorikan sebagai “p3rang”. Hanya apabila US dan Iran masing-masing mengisytiharkan p3rang secara official (pengisytiharan secara retorik tak kira), dua-dua m0bilize t3ntera, t3ntera dua-dua pihak bert3mbung, baru dikira sebagai p3rang.

Cuba baca betul-betul kenyataan Iran melalui Tasnim News. Perenggan #1: “Ya Sh4ytan-e Bozorg (sy4itan besar)! Kalau hang berani buat jahat lagi (مجدد), kami akan balas (پاسخ‌های) dengan lebih dahsyat!” Perhatikan kata-kata kunci Iran. It’s an act of deterrence, not act of w4r. Kira 0-0 juga: hang bunvh Soleimani, kami b4ntai base kau.

Trump pun rilek je kat Twitter, “so far so good”, besok baru dia nak sembang. Korang je gelabah lebih. Maybe dia nak de-escalate, maybe juga dia nak escalate. Yang pasti, p3rang belum start, dan sangat sukar nak start.

So, sambung kerja korang. Dunia belum kiamat. Bil bulan depan masih perlu dibayar.


Saintis NASA Jumpa Sampah Di Marikh

Seperti yang telah kita maklum, planet Marikh atau Mars ialah planet keempat dalam Sistem Suria selepas planet Bumi, iaitu satu-satunya planet yang menampung kehidupan. Planet merah ini telah lama menjadi sasaran oleh syarikat teknologi angkasa seperti SpaceX untuk membina koloni pertama dalam beberapa tahun akan datang.

Sebelum nerealisasikan impian ini, banyak mesin meneroka (‘Rover’) sudah beroperasi di permukaan planet Marikh bagi mengkaji keadaan tanah, cuaca, dan menemui sebarang hidupan asing.

Salah satunya ialah Rover bernama Perseverance milik NASA yang baru saja mendarat di planet merah itu pada tahun lepas. Tugasnya ialah mencari landskap berbatu dan berdebu di kawasan kawah bernama Jezero Crater bagi mencari sebarang kehidupan. Namun, apa yang Rover itu temui ialah sampah. Ya, sampah yang biasanya kita membuang merata tempat. Kenapa boleh wujudnya sampah di planet yang bakal menjadi Bumi 2.0 akan datang?

Pada hari Selasa lepas iaitu pada 14 Jun 2022, kumpulan penyelidikan Preseverance telah menge-tweet tentang penemuan oleh rover mereka. Benda yang mereka temui itu ialah selimut haba yang terbiar di lantai Marikh. Selimut itu berfungsi untuk menutupi Rover bagi menghalang sebarang suhu ekstrem setelah berjaya mendarat di permukaan Marikh. Kumpulan penyelidikan begitu terkejut terhadap penemuan tersebut yang telah dikesan sejauh 2 kilometer dari Rover Perseverance.

Apakah selimut haba itu telah lama dibiar di situ sebelum ketibaan Perseverance? Atau ia ditiup oleh angin dahulu dari tempat asalnya? Mereka masih tidak menemui jawapannya. Tetapi, kehadiran sampah angkasa ini bukanlah kali pertama para saintis berhadapan. Pada 19 April 2022, helikopter angkasa milik NASA bernama Ingenuity telah menangkap foto dari udara dan menemui tinggalan berupa payung terjun dan sisa kapsul yang bersepah akibat pendaratan Rover Perseverance.

Bagi agensi-agensi penerokaan angkasa, kehadiran sampah angkasa ini amat membimbangkan. Serpihan sampah tinggalan misi angkasa yang lepas seperti but, serpihan kapal angkasa, dan cebisan-cebisan satelit mampu mencemarkan permukaan asal sesebuah planet. Orbit Bumi pula dipenuhi dengan sampah-sarap angkasa sehingga terlalu bahawa jika melaksanakan program eksplorasi angkasa di luar Bumi.

Sampah angkasa di luar Bumi sebenarnya lebih banyak dari sampah yang ditinggalkan di Bulan dan planet Marikh dengan jumlah berjuta-juta keping serpihan. Sampah-sarap angkasa yang terdiri dari satelit yang lama tidak berfungsi, tiub penggalak roket yang tertanggal, cebisan payung terjun angkasa, dan cebisan-cebisan satelit lama mampu merosakkan kapal angkasa jika berada di luar Bumi atau melaluinya.

Perkara ini membimbangkan para kru Stesen Angkasa Antarabangsa atau ISS (International Space Station) kerana khuatir stesen angkasa ini mengalami perlanggaran dengan cebisan-cebisan sampah ini.

Sepatutnya agensi-agensi angkasa ini perlu ada penyelesaian untuk berhadapan dengan longgokkan sampah sarap ini tidak kira atas tindakan kerajaan atau swasta. Tetapi urusan eksplorasi dan misi manusia di angkasa dan juga Bulan serta planet-planet lain haruslah mematuhi perjanjian yang telah dimenterai iaitu ‘Outer Space Treaty’.

Perjanjian ini dimenterai pada tahun 1966 bagi memastikan kesejahteraan dan keamanan sejagat dalam misi eksplorasi di angkasa lepas serta membawa kejayaan eksplorasi kepada seluruh umat manusia. Seharusnya perjanjian ini harus disemak semula dan dipinda jika timbunan sampah sarap angkasa menjadi kritikal di luar Bumi, namun sehingga kini masih tiada sebarang usul perubahan.

Cukuplah kita mengotorkan Bumi dan luar Bumi dengan sampah sarap yang kita hasilkan. Cebisan yang tidak dapat dilupuskan alam seperti tanah dan elemen dari angkasa tetap bertebaran sehingga bertahun-tahun lamanya, malah beratus dan beribu-ribu tahun.

Bayangkan kalau planet Marikh mempunyai komuniti manusia pertama, mungkin planet merah ini tidak terkecuali menjadi mangsa pembuangan sisa-sisa tinggalan manusia. Perkara ini harus Elon Musk titikberatkan selaku pencetus program pembinaan koloni di planet Marikh.

Boleh saja beliau mengusulkan masalah sampah sarap angkasa dalam mesyuarat bersama agensi-agensi angkasa dan menyediakan solusi yang bermanfaat menggunakan teknologi dari SpaceX. Boleh saja beliau berganding bahu dengan kerajaan AS serta kerajaan yang terlibat dalam misi eksplorasi angkasa untuk memindakan Outer Space Treaty.

Walaupun begitu, ini terpulang Musk saja jika beliau nak. Bagaimana dengan kita? Kita berdoa sajalah supaya misi eksplorasi kolonikan planet Marikh ini tidak menjahanamkan planet keempat Sistem Suria. Cukuplah kita jahanamkan Bumi dengan sampah-sarap kita.

RUJUKAN:

Paola Rosa-Aquino. 17 June 2022. New NASA Photos Show Human Garbage Littering Mars. Business Insider. Published by Science Alert.

Paola Rosa-Aquino. 29 April 2022. A NASA helicopter took photos of wreckage from a rover that landed on Mars. It’s yet another example of how humans are polluting other worlds. Business Insider.

2222 (XXI). Treaty on Principles Governing the Activities of States in the Exploration and Use of Outer Space, including the Moon and Other Celestial Bodies. Published by United Nation Office for Outer Space Affairs.


Orang Korea Bakal Jadi Lebih Muda?

Selalunya bila mendengar soalan “Berapa tahun usia awak?”, kebanyakan orang dapat menjawabnya dengan mudah. Tapi soalan ini amat sukar dijawab oleh warga Korea disebabkan sistem usia mereka yang rumit. Namun begitu, ia boleh saja berubah sekiranya Presiden Korea Selatan yang baru, Yoon Seok-yeol memenuhi manifesto pilihan raya presiden yang dimenanginya baru-baru ini.

Di Korea Selatan, bayi yang baru lahir dianggap berusia setahun. Dan jika mereka lahir pada bulan Disember dan melepasi 1 Januari tahun berikutnya, maka mereka dianggap berusia dua tahun dalam tempoh beberapa minggu. Sistem usia Korea ini dianggap mengelirukan lebih-lebih lagi jika dibandingkan dengan sistem usia antarabangsa atau sistem usia rasmi Korea.

Bagi membantu para pembaca memahami isu ini, penulis memberi contoh ahli kumpulan BTS, V. V atau nama sebenarnya Kim Tae-hyung dilahirkan pada 30 Disember 1995. Kalau mengikut tiga sistem usia berbeza, maka anda akan mendapat tiga umur ahli BTS itu. Umur V boleh saja sekitar 28 tahun (usia Korea), 26 tahun (usia antarabangsa) dan 27 tahun (usia rasmi Korea).

Kaedah pengiraan usia Korea ini digunakan bagi menentukan had usia sah mengikut beberapa undang-undang seperti kerahan tentera atau usia kanak-kanak bila menyertai sesi persekolahan. Kaedah pengiraan usia ini pernah diamalkan di negara-negara yang mempunyai tradisi Konfusianisme seperti China dan Jepun. Bagaimanapun, Korea Selatan merupakan satu-satunya negara yang masih mengiktiraf kaedah pengiraan usia sebegini.

Polisi sebegini sudah mencetuskan rasa kurang senang warga Korea terutama generasi muda. Bukan satu rahsia ada yang cuba menipu sistem pendaftaran kelahiran kerana bimbang anak mereka yang lahir pada Disember akan berdepan pelbagai kekurangan di kemudian hari. Hal ini juga menyukarkan vaksinasi Covid-19 membabitkan kumpulan umur penerima akibat kekeliruan sistem usia mana yang patut dipakai untuk penerima vaksin.

Oleh sebab itu, apabila Seok-yeol mengumumkan salah satu manifestonya ialah memansuhkan sistem usia Korea, ia mendapat sokongan meluas ramai warga Korea. Mengikut kaji selidik Hankook Research yang dijalankan pada Januari, tujuh daripada 10 orang responden menyatakan sokongan terhadap janji berkenaan. 40% melihat ia dapat mengurangkan konflik dalam hierarki sosial Korea. Sementara 53% melihat ia dapat mengurangkan kekeliruan di peringkat pentadbiran.

Begitupun, menyingkirkan usia Korea bukan sesuatu yang mudah lebih-lebih lagi jika ia sudah menjadi sebahagian daripada Bahasa Korea. Menurut Profesor Suh Chan S. dari Universiti Chung-Ang, Seoul, orang yang mempunyai usia sama dianggap rakan-rakan.

Tetapi bagi individu yang berusia lebih atau kurang daripada si polan, maka individu tersebut perlu digelar mengikut gelaran bersesuaian dengan usia mereka seperti “unni”, “hyung” atau “oppa”. Hal sebegini menyusahkan lebih-lebih lagi jika ada yang cuba memulakan perbualan sesama mereka. Tambah Prof Chan S., dengan menghentikan usia sebahagian daripada subjek perbualan, itu dijangka mengubah dinamik pergaulan dalam kalangan warga Korea.

Usia Korea juga turut melambangkan hierarki berasaskan usia bagi setiap kumpulan dan jangkaan tersendiri. Jika ada yang cuba menyimpang daripada hierarki sosial ini, ia akan membuatkan orang tidak selesa. Tambah Profesor Yoon In-jin dari Universiti Korea, ini dapat dilihat bila ada orang yang lebih muda dilantik sebagai bos atau pemimpin di sekolah/kolej.

Salah seorang yang pernah berdepan masalah ini ialah kakitangan jualan Jeon Hyuk-jin. Hyuk-jin memasuki kolej pada usia lewat – dua tahun lebih tua daripada rakan-rakan pengajiannya. Kebiasaannya, pelajar senior atau junior dilantik sebagai pemimpin pelajar. Tetapi mereka tidak tahu memanggilnya dengan gelaran apa disebabkan status usia Hyuk-jin. Baginya, ia sesuatu yang merenyahkan dan sistem usia Korea patut dimansuhkan.

Tetapi ada yang melihat idea ini sebagai idea buruk. Sekiranya sistem usia Korea ditarik balik, ia akan mengakibatkan hubungan sesama mereka renggang merentasi pelbagai status dari ibu bapa hinggalah guru dan pelajar. Malah, ada yang menyifatkan ia sebagai cubaan memadam tradisi Korea yang unik di mata dunia.

Ini menjelaskan mengapa usaha pemansuhan usia Korea yang digerakkan sebelum ini berakhir dengan kegagalan. Pada 2019 dan 2021, dua wakil rakyat cuba mengetengahkan usul pemansuhan usia Korea tetapi gagal mendapat sokongan mencukupi wakil-wakil rakyat lain. Justeru, amat menarik untuk melihat usaha Seok-yeol ini sama ada gagal seperti sebelumnya atau diberi lampu hijau atas nama rakyat.

RUJUKAN

Sun-yeung, J. (2022, 20 April). Why Koreans could soon become a year younger. BBC News.

Yu-yeung, J. (2022, 29 April). Millions of South Koreans Could Soon Get Younger (on Paper). New York Times.


Tiga Amalan Harian Untuk Hidup Lebih Gembira

Manusia mempunyai persepsi berbeza tentang kegembiraan. Ada yang melihat perkahwinan, harta atau kebebasan sebagai puncak kegembiraan itu sendiri. Bagi Annie Dillard, beliau berpandangan cara kita menghabiskan hari kita menentukan cara kita menjalani hidup. Kita semua kena akui, tiada jalan singkat untuk gembira tapi terdapat beberapa tips yang dapat membantu kita ke sana.

1. Meditasi/muhasabah diri.
Nampak macam remeh tapi hakikatnya dengan meditasi atau muhasabah selama dua atau tiga minit membantu minda kita menjadi lebih sedar dengan perkara sekeliling dan fokus. Dan ia sebenarnya membantu kita memahami bagaimana minda kita berfungsi dan mengelakkan situasi autopilot mental.

Bagi yang baru saja berjinak-jinak, cuba duduk di satu tempat yang sunyi dan tanpa gangguan manusia. Cuba fokus kepada apa yang berlaku pada ketika itu dan tumpukan kepada pernafasan kita. Jika anda rasakan ada sesuatu mengganggu fikiran anda, tarik nafas dan fokus semula kepada pernafasan anda. Nampak remeh tapi ia sebenarnya membantu menetapkan minda jadi lebih tenang dalam menghadapi hari-hari mendatang.

Jika anda bukan peminat meditasi atau muhasabah, anda boleh saja melakukan perkara lain seperti berlari, membersihkan diri, solat, membaca atau berkemas. Selagi mana ia membuatkan minda anda fokus dan tenang pada saat itu, maka kesannya sama seperti meditasi.

2. Tetapkan penggera untuk halang perbuatan melihat media sosial tanpa henti.
Satu fakta yang semua orang tahu tapi enggan mengaku ialah media sosial membuatkan kita mudah ketagih dan sukar untuk fokus kepada tugasan atau orang di sekeliling. Tak perlu lihat jauh, setiap kali kita buka Facebook, Twitter atau Whatsapp, kita akan tengok tanpa memandang tempat lain. Bagi yang ada hobi menonton rancangan televisyen atau filem tanpa henti (binge watching) di Netflix, iFlix atau Amazon, susah untuk kita berhenti tengok kerana bimbang terlepas episod atau babak seterusnya.

Tetapi tahukah anda, jika anda dapat menghadkan aktiviti yang saya nyatakan di atas, ia sebenarnya menjadikan anda lebih bersyukur dan menghargai apa yang kita miliki. Menurut Eric Zimmer, pengacara rancangan podcast The One You Feed berpandangan lebih banyak kesedaran kita tentang bagaimana kita menghabiskan masa dan melakukan perkara penting untuk kita, ia sebenarnya mendorong kita jadi lebih bersyukur.

Saya tahu ada sesetengah gunakan telefon pintar, tablet atau komputer riba untuk elak penggunaan internet yang tidak berfaedah. Apa kata tetapkan masa untuk penggunaan media sosial kita, contoh 15 minit untuk layari Facebook? Bila mana penggera berbunyi, segera tutup Facebook dan fokus kepada perkara lain. Anda juga boleh memeriksa diri anda secara rambang setiap hari dengan bertanyakan tiga soalan: Di manakah saya? Apa yang saya lakukan? Adakah apa yang saya lakukan itu penting?

3. Permainan abjad untuk cegah fikiran negatif.
Kita selalu dengar mentaliti positif dapat menetapkan mood manusia jadi lebih gembira dan tenang untuk memulakan hari. Tetapi fikiran positif masih belum memadai sebab fikiran tersebut boleh saja hilang bila mana kita hadapi perkara-perkara negatif seperti dimarahi bos, guru atau pensyarah, hilang kasut atau dipaksa balik lewat.

Jika anda merasakan terlalu banyak fikiran negatif dalam diri sehingga merosakkan mood anda, cuba main permainan abjad. Mulakan dengan A, nyatakan apa yang anda suka dan hargai bermula dengan A dan teruskan sampai ke abjad Z. Nampak macam kebudak-budakan tetapi hakikatnya ia mencegah fikiran negatif dari terus berakar dalam diri dan menambah rasa syukur pada apa yang dimiliki.

Sumber:

Garfield, Leanna. (2017). The Independent. Lifestyle. Three Simple, Daily Practices For Living A Happy Life. http://www.independent.co.uk/life-style/psychology-happy-life-daily-practices-psychologists-experts-a7839381.html